hotchpotch/miracl-hf-unified huggingface dataset:
ตัวเขียน
Watanya Sriket
ตัวเขียน () มาจากภาษาละติน () แปลว่า "การไหล" หมายถึงรูปแบบการเขียนด้วยลายมือชนิดใดชนิดหนึ่ง ถูกออกแบบขึ้นเพื่อใช้ในการเขียนจดหมายหรือจดบันทึกอย่างรวดเร็ว ตัวเขียนของอักษรละติน อักษรซีริลลิก และอักษรอาหรับ เป็นต้น ตัวอักษรจะเชื่อมติดกันเป็นคำ ทำให้คำหนึ่ง ๆ ถูกเขียนด้วยเส้นเดียวแต่ซับซ้อน
Petchsirin Ninkam
โยแอนนา เฮาส์
โยแอนนา เฮาส์ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 2 ของรายการอเมริกาส์เน็กซ์ท็อปโมเดล
ไนมา โมรา
ไนมา โมรา คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 4 ของรายการอเมริกาส์เน็กซ์ท็อปโมเดล
นิโคล ลิงก์เลตเทอร์
นิโคล ลิงก์เลตเทอร์ (Nicole Linkletter) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 5 ของรายการอเมริกาส์เน็กซ์ท็อปโมเดล
แดนี อีแวนส์
แดเนียล 'แดนี' อีแวนส์ (Danielle "Dani" Evans) คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 6 ของรายการอเมริกาส์เน็กซ์ท็อปโมเดล
เฟร์นันโด โยเรนเต
เฟร์นันโด ฆาบิเอร์ โยเรนเต ตอร์เรส (, ; เกิดเมื่อวันที่ 26 กุมภาพันธ์ ค.ศ. 1985) เป็นนักฟุตบอลชาวสเปน เคยเล่นให้กับหลายสโมสรที่มีชื่อเสียง ปัจจุบันเล่นให้กับทอตนัมฮอตสเปอร์ในตำแหน่งกองหน้า มีชื่อเล่นว่า "เอลเรย์เลโอน" (El Rey León)
แคริดี อิงลิช
แคริดี อิงลิช คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งชนะเลิศ ในฤดูกาลที่ 7 ของรายการอเมริกาส์เน็กซ์ท็อปโมเดล
แจสลีน กอนซาเลซ
แจสลีน กอนซาเลซ คือ นางแบบแฟชั่นชาวอเมริกัน และเป็นผู้เข้าแข่งขันที่ได้รับตำแหน่งรองชนะเลิศ ในฤดูกาลที่ 8 ของรายการอเมริกาส์เน็กซ์ท็อปโมเดล
อิปไซลอนแอนดรอมิดา เอ
อิปไซลอนแอนดรอมิดา เอ () เป็นดาวแคระสีเหลือง-ขาวในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดา เอเป็นดาวฤกษ์ดวงแรกในแถบลำดับหลักที่มีการค้นพบระบบดาว เคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาว เคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของโครงการค้นหาดาวเคราะห์คล้ายโลก () ขององค์การนาซ่า
อิปไซลอนแอนดรอมิดา บี (ดาวเคราะห์)
อิปไซลอนแอนดรอมิดา บี (; υ Andromedae b / υ And b / υ Andromedae Ab / υ And Ab ) หรืออิปไซลอนแอนดรอมิดา เอบี เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอในระยะทางที่ใกล้ที่สุด ดาวเคราะห์ดวงนี้ถูกประกาศการค้นพบพร้อมกันกับ 55 ปู บี และ เทา คนเลี้ยงสัตว์ บี เมื่อเดือนมิถุนายน ปีพ.ศ. 2539 อิปไซลอนแอนดรอมิดา บีก็เป็นดาวพฤหัสร้อนดวงแรกๆที่ถูกพบ อิปไซลอนแอนดรอมิดา บีเป็นดาวเคราะห์ที่มีมวลสูง จึงน่าจะเป็นดาวแก๊สยักษ์ กล้องโทรทรรศน์อวกาศสปิตเซอร์ได้ค้นพบว่าดาวเคราะห์ดวงนี้มีอุณหภูมิประมาณ -20℃ ถึง 230℃ ในด้านที่ไม่ได้หันหน้าเข้าดาวเอกของมันและ 1,400℃ ถึง 1,650℃ ในด้านที่หันหน้าเข้าดาวเอกของมัน ซึ่งคล้ายกับดาวพุธ และด้านหลังของดาวเคราะห์ดวงนี้ สามารถเห็นสีแดงท่วมเต็มไปหมด คงมีจุดๆเดียวบริเวณขั้วดาวเคราะห์ที่เห็นเป็นรอยด่างเพราะเป็นจุดไกลที่สุด
สีของดาวเคราะห์น่าจะอยู่ในสีโทนร้อน เช่นสีแดง สีส้ม สีเหลือง ฯลฯ เพราะโคจรอยู่ใกล้ดาวเอกของมันมาก
นักดาราศาสตร์ได้ค้นพบจุดร้อนประหลาดบนดาวเคราะห์ดวงนี้ แล้วก็ยังตั้งข้อเสนอว่ามี่จุดร้อนที่เกิดขึ้นจากผลกระทบของดาวเอกของมันบนดาวเคราะห์ดวงนี้ด้วย
นักวิจัยหลายคนคาดว่าด้านที่ถูกแสงแดดของดาวเคราะห์ดังกล่าวอาจหันเข้าหาดวงฤกษ์ของมันตลอดเวลาด้วยแรงไทดัล เหมือนกับกรณีที่ดวงจันทร์หันด้านเดิมเข้าหาโลกเสมอซึ่งเกิดจากเวลาที่ใช้หมุนรอบตัวเองเท่ากับเวลาที่ดวงจันทร์ใช้โคจรรอบโลก จึงไม่น่าสามารถที่จะมีดาวบริวารได้ แต่ ณ ตอนนี้ คงไม่อาจพิสูจน์ได้จากเทคโนโลยีสมัยนี้
ตรุษเกาหลี
ตรุษเกาหลี () หรือ ซ็อลลัล () เป็นวันแรกของปฏิทินจันทรคติ ซึ่งเป็นวันหยุดที่สำคัญที่สุดของชาวเกาหลีที่มีมาแต่เดิม อันประกอบด้วยระยะเวลาการเฉลิมฉลองที่เริ่มต้นในวันขึ้นปีใหม่ ชาวเกาหลียังทำการฉลองวันปีใหม่ตามปฏิทินสุริยคติในวันที่ 1 มกราคมของทุกปีตามปฏิทินเกรกอเรียน ในขณะที่วันขึ้นปีใหม่ของชาวเกาหลีจะเป็นวันหยุดปีใหม่ของชาวเกาหลีตามช่วงสามวัน และถือเป็นวันหยุดที่สำคัญกว่าวันขึ้นปีใหม่แบบสุริยคติ
นิยามของคำว่า "ซ็อลลัล" โดยทั่วไปหมายถึง "อึมน็ยอก ซ็อลลัล" (음력 설날, วันขึ้นปีใหม่ตามแบบจันทรคติ) ซึ่งรู้จักกันในชื่อของ "คูจ็อง" (ฮันกึล: 구정; ฮันจา: 舊正) โดยทั่วไปบางส่วน "ซ็อลลัล" ยังหมายถึง "ยังนย็อก ซ็อลลัล" (양력 설날, วันขึ้นปีใหม่ตามแบบสุริยคติ) ซึ่งรู้จักกันในชื่อของ "ชินจ็อง" (ฮันกึล: 신정; ฮันจา: 新正)
วันขึ้นปีใหม่ของเกาหลีโดยทั่วไปยึดเอาคืนที่สองของวันจันทร์ดับหลังจากช่วงเหมายัน เว้นเสียแต่ว่าจะมีน้อยมากในช่วงเดือนสิบเอ็ดหรือเดือนสิบสองซึ่งได้นำไปนับในช่วงปีใหม่ ในกรณีเช่นนี้วันขึ้นปีใหม่จะตรงกับคืนจันทร์ดับที่สามหลังจากช่วงอายัน (ครั้งต่อไปที่จะเกิดกรณีเช่นนี้อีกคือ ค.ศ. 2033) วันขึ้นปีใหม่ของชาวเกาหลีโดยทั่วไปเป็นวันเดียวกันกับวันตรุษจีน, วันขึ้นปีใหม่ของมองโกเลีย, วันขึ้นปีใหม่ของทิเบต และตรุษญวน โดยทั่วไปมักใช้ชื่อตะวันตกเพื่ออธิบายถึงเทศกาลนี้แบบครอบคลุม แม้ว่าจะไม่ถูกต้องตามหลักของวิทยาศาสตร์ว่าเป็นปีใหม่แบบจันทรคติอยู่ก็ตาม
วันขึ้นปีใหม่ของชาวเกาหลีโดยปกติจะเน้นเป็นวันหยุดครอบครัวแบบชาวตะวันออกที่มักใช้เวลาดังกล่าวเพื่อเดินทางกลับไปบ้านเกิดของตน เพื่อไปเยี่ยมครอบครัวและญาติๆของพวกเขาเพื่อทำพิธีบูชาบรรพบุรุษที่รู้จักกันในชื่อ "ชารเย" (차례) ชาวเกาหลีจำนวนมากแต่งกายด้วยชุดฮันบกสีสันงดงาม ส่วนต็อกกุก (떡국) ซึ่งเป็นซุปกับเค้กข้าว เป็นอาหารที่มักนำมาเสิร์ฟโดยทั่วไป
ชาวเกาหลีจำนวนมากทำการต้อนรับปีใหม่ (ทั้งแบบตะวันตกและแบบจันทรคติ) โดยเดินทางไปยังชายฝั่งตะวันออกอย่างเช่นคังนึง กับทงแฮ ในจังหวัดคังว็อน ที่ซึ่งพวกเขามักจะเห็นแสงแรกอรุณรุ่งในวันขึ้นปีใหม่
มีเกมแบบประเพณีดั้งเดิมจำนวนมากที่มีความเกี่ยวข้องกับวันปีใหม่ของชาวเกาหลี อย่างเกมกระดานสำหรับครอบครัวที่มีชื่อว่า "ยุนโนรี" (윷놀이) ก็ยังเป็นกิจกรรมสันทนาการที่นิยมอยู่ และผู้ชายจะมีการเล่นว่าวรวมถึงการเล่น "เชกีชากี" (제기차기) ซึ่งเป็นเกมที่ใช้วัตถุขนาดเบาซึ่งห่อคลุมด้วยกระดาษหรือผ้า และจากนั้นนำมาเตะเล่นกันเหมือนฟุตแบ็กที่เป็นบอลผ้าขนาดเล็ก ในขณะที่ผู้หญิงหรือเด็กผู้หญิงอาจจะมีการเล่น "นอลตวีกี" (널뛰기), เกมกระโดดบนไม้กระดานหกที่เรียกว่า "ชีโซ" (시소) ขณะที่เด็กปั่น "แพงี" (팽이)
จากการที่ผู้คนต่างมีความต้องการความเจริญรุ่งเรืองและมีโชค คำอวยพรในวันปีใหม่จึงมีความว่า "แซแฮ พก มานี พาดือเซโย" (새해 복 많이 받으세요) อันเป็นการให้พรต่อบิดามารดาเพื่อให้ท่านเหล่านั้นมีความสุขในช่วงปีใหม่
อิปไซลอนแอนดรอมิดา ซี
อิปไซลอนแอนดรอมิดา ซี หรือ อิปไซลอนแอนดรอมิดา เอซี () เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ดาวเคราะห์ดวงนี้มีความร้อนสูงมาก และมีความหนาแน่นถึง 13.98 เท่าของดาวพฤหัสบดี ถ้าสมมุติว่าอิปไซลอนแอนดรอมิดา ซีนั้นอยู่ในระบบสุริยะของเรา มันจะโคจรระหว่างโลกกับดาวศุกร์ นักดาราศาสตร์ก็ได้ตั้งข้อเสนอว่ามีดาวเคราะห์วงนอกอีกดวง (ซึ่งอาจหลุดวงโคจรไปแล้ว) ดันให้อิปไซลอนแอนดรอมิดา ดีเข้าไปโคจรดาวเอกของมันในระยะทางที่ใกล้กว่า ดังนั้นอิปไซลอนแอนดรอมิดา ดีจึงค่อยๆ ทำให้วงโคจรของอิปไซลอนแอนดรอมิดา ซีเยื้องมากขึ้น แต่ถ้าเป็นเช่นนี้ ดาวเคราะห์ที่หายไปก็จะต้องถูกผลักดันให้หลุดวงโคจรไป นักดาราศาสตร์จึงไม่ค่อยแน่ใจเกี่ยวกับเรื่องนี้มากนัก
สีฟ้าที่เห็นอยู่ในภาพจินตนาการของศิลปินส่วนใหญ่ไม่ได้แปลว่า "ความเย็น" แต่สีฟ้านี้เกิดจากการกระจายตัวของแสง เพราะดาวเคราะห์ดวงนี้ร้อนมาก ดังนั้นถ้ามองด้วยตาเปล่า เราจะเห็นดาวเคราะห์ดวงนี้จะมีเมฆสีแดงอยู่
ดาวเคราะห์ดวงนี้มีโอกาสที่จะมีดาวบริวารอยู่ได้ และเนื่องจากดาวเคราะห์ดวงนี้มีความหนาแน่นสูง จึงน่าจะมีดาวบริวารที่ใหญ่ถึงดาวอังคารได้ และมีชั้นบรรยากาศของมันเองด้วย เนื่องจากอิปไซลอนแอนดรอมิดา ซี โคจรรอบดาวเอกของมันในระยะทางที่ค่อนข้างใกล้ชิด ดาวบริวารของมันจึงน่าจะมีพื้นผิวเป็นทะเลทราย และปราศจากน้ำ
อิปไซลอนแอนดรอมิดา ดี
อิปไซลอนแอนดรอมิดา ดี () เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ในกลุ่มดาวของแอนดรอมีดา
อิปไซลอนแอนดรอมิดา อี
อิปไซลอนแอนดรอมิดา อี () เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอ ในกลุ่มดาวของแอนดรอมีดา
51 ม้าบิน
51 ม้าบิน () เป็นดาวฤกษ์คล้ายดวงอาทิตย์ อยู่ห่างจากโลก 15.4 พาร์เซ็ก (50.1 ปีแสง) ในกลุ่มดาวม้าบิน เป็นดาวฤกษ์คล้ายดวงอาทิตย์ดวงแรกที่ตรวจพบว่ามีดาวเคราะห์โคจรอยู่รอบๆ โดยมีการประกาศการค้นพบเมื่อ ค.ศ. 1995
การประกาศการค้นพบดาวเคราะห์นอกระบบรอบดาวนี้ ประกาศเมื่อ 6 ตุลาคม ค.ศ. 1995 โดย มิเชล เมเยอร์ และ ดิดิเยร์ เควลอซ ตรวจพบด้วยวิธีการการตรวจวัดความเร็วแนวเล็ง ที่หอดูดาว de Haute-Provence โดยใช้เครื่องสเปกโตรกราฟ "ELODIE"
ดาวฤกษ์นี้มีความส่องสว่างปรากฏ เท่ากับ 5.49 ดังนั้นจึงสามารถมองเห็นจากโลกได้โดยอาศัยเพียงกล้องสองตา หรืออาจมองเห็นได้ด้วยตาเปล่าในคืนเดือนมืดที่ฟ้าเปิด 51 ม้าบินดาวแคระสีเหลือง อายุประมาณ 7,500 ล้านปี ซึ่งแก่กว่าดวงอาทิตย์ของเรา มีมวลมากกว่าดวงอาทิตย์ราว 4-6% และมีค่าความเป็นโลหะสูงกว่า มีไฮโดรเจนน้อยกว่า จากค่าสเปกตรัมของดาวจัดว่าเป็นดาวฤกษ์ประเภท G2.5V หรือ G4-5Va
ปี ค.ศ. 1996 นักดาราศาสตร์ บาลิวนาส โซโกลอฟ และ ซูน รายงานผลการตรวจวัด 51 ม้าบิน ได้ว่ามีเส้นสเปกตรัมของ แคลเซียม II เอช และ เค และสามารถวัดคาบการหมุนรอบตัวเองได้ที่ 37 วัน
55 ปู
55 ปู หรือ โร ปู () เป็นระบบดาวคู่ที่อยู่ห่างจากโลกราว 41 ปีแสงในบริเวณกลุ่มดาวปู ระบบดาวนี้ประกอบด้วยดาวแคระเหลือง 1 ดวง และดาวแคระแดงขนาดเล็กกว่าอีก 1 ดวง ทั้งสองดวง
นี้อยู่ห่างกันมากกว่าระยะห่างจากโลกถึงดวงอาทิตย์มากกว่า 1,000 เท่า
นับถึง ค.ศ. 2009 มีดาวเคราะห์นอกระบบที่ได้รับการยืนยันแล้วว่าโคจรรอบดาวฤกษ์เอกในระบบดาวคู่นี้ คือ 55 ปู เอ (ดาวแคระเหลือง) เป็นจำนวนทั้งสิ้น 5 ดวง เชื่อว่าดาวเคราะห์ดวงที่อยู่ในสุดเป็น "ซูเปอร์เอิร์ธ" หรือดาวเคราะห์คล้ายโลก ซึ่งมีมวลขนาดใกล้เคียงกับดาวเนปจูน ขณะที่ดวงนอกสุดเชื่อว่าน่าจะเป็นดาวเคราะห์คล้ายดาวพฤหัสบดี โดยมีมวลใกล้เคียงกับดาวพฤหัสบดี ปัจจุบันระบบดาว 55 ปู เป็นหนึ่งในสี่ระบบดาวที่มีดาวเคราะห์ในระบบอย่างน้อย 5 ดวง และอาจมีมากกว่านั้น ดาวฤกษ์ 55 แคนซรี เอ อยู่ในอันดับที่ 63 ในจำนวน 100 อันดับดาวฤกษ์เป้าหมายในโครงการค้นหาดาวเคราะห์คล้ายโลก (Terrestrial Planet Finder) ขององค์การนาซ่า
พิธีสารนักมวย
พิธีสารนักมวย () หรือชื่ออย่างเป็นทางการในโลกตะวันตกว่า พิธีสารสุดท้ายว่าด้วยการระงับความวุ่นวายระหว่างออสเตรีย-ฮังการี เบลเยียม ฝรั่งเศส เยอรมนี บริเตนใหญ่ อิตาลี ญี่ปุ่น เนเธอร์แลนด์ รัสเซีย สเปน สหรัฐ กับจีน ค.ศ. 1900 (Austria-Hungary, Belgium, France, Germany, Great Britain, Italy, Japan, Netherland, Russia, Spain, United States and China—Final Protocol for the Settlement of the Disturbances of 1900) และชื่ออย่างเป็นทางการในประเทศจีนว่า พิธีสารซินโฉ่ว () เป็นพิธีสารซึ่งลงลายมือชื่อกัน ณ วันที่ 7 กันยายน ค.ศ. 1901 ระหว่างจักรวรรดิชิง ในสมัยพระพันปีฉือสี่ ฝ่ายหนึ่ง กับพันธมิตรแปดชาติ (ออสเตรีย-ฮังการี ฝรั่งเศส เยอรมนี อิตาลี ญี่ปุ่น รัสเซีย สหราชอาณาจักร และสหรัฐ) เบลเยียม สเปน และเนเธอร์แลนด์ อีกฝ่ายหนึ่ง ภายหลังกองทัพฝ่ายพันธมิตรแปดชาติปราบกบฏนักมวยในประเทศจีนได้สำเร็จ ประเทศจีนถือว่า พิธีสารนี้เป็นหนึ่งในบรรดาสนธิสัญญาเอารัดเอาเปรียบ (unequal treaties)
พระพันปีฉือสี่มีพระราชเสาวนีย์ตั้งเจ้าชายชิง ซึ่งเป็นอัครมหาเสนาบดี (Prime Minister) และหลี่ หงจาง ซึ่งเป็นราชครู (Grand Tutor) ให้เป็นผู้มีอำนาจเต็มในการลงลายมือชื่อในพิธีสารนี้สำหรับจักรวรรดิชิง ส่วนฝ่ายพันธมิตรแปดชาติและพวกนั้นมี Bernardo de Cólogan y Cólogan และ Alfons Mumm von Schwarzenstein ลงลายมือชื่อในนามของสเปน เออร์เนสต์ แซโทว (Ernest Satow) ในนามของบริเตนใหญ่ และ โคะมุระ จุตะโร (Komura Jutarō) ในนามของญี่ปุ่น ตามลำดับ
เฉิน เฉิง
เฉิน เฉิง (; 4 มกราคม พ.ศ. 2440 - 5 มีนาคม พ.ศ. 2508) ผู้นำทางการเมืองและการทหาร, และเป็นหนึ่งในหลัก กองทัพปฏิวัติแห่งชาติเป็นผู้บัญชาการในระหว่าง สงครามจีน-ญี่ปุ่นครั้งที่สอง และ สงครามกลางเมืองจีน หลังจากที่ย้ายไปไต้หวันที่ส่วนท้ายของสงครามกลางเมืองที่เขาทำหน้าที่เป็น ผู้ว่าราชการจังหวัดไต้หวัน, รองประธานาธิบดีสาธารณรัฐจีน
การสังเคราะห์ของกาเบรียล
การสังเคราะห์ของกาเบรียล เป็นการสังเคราะห์เอไมน์ปฐมภูมิจาก potassium phthalimide
ปฏิกิริยานี้เป็นแบบ SN2
ทางหลวงแผ่นดินหมายเลข 309
ทางหลวงแผ่นดินหมายเลข 309 สายวังน้อย–สิงห์บุรี เป็นถนนสายหนึ่งในจังหวัดพระนครศรีอยุธยา จังหวัดอ่างทอง และจังหวัดสิงห์บุรี ระยะทางรวม 96.968 กิโลเมตร โดยลักษณะเส้นทางเป็นถนนขนาด 2-4 ช่องจราจร บางช่วงขนานไปกับแม่น้ำเจ้าพระยา เป็นถนนสายเก่าที่เป็นเส้นทางคมนาคมจากกรุงเทพมหานครไปยังจังหวัดภาคกลางทั้งสามจังหวัด ก่อนที่จะมีถนนสายเอเชียในเวลาต่อมา
ช่วงแยกถนนพหลโยธินถึงถนนศรีสรรเพชญ์เรียก ถนนโรจนะ และ ถนนปรีดีพนมยงค์ ช่วงแยกจากถนนอู่ทองถึงจังหวัดอ่างทองเรียก ถนนอยุธยา-อ่างทอง และช่วงจังหวัดอ่างทองถึงจังหวัดสิงห์บุรีเรียก ถนนอ่างทอง-สิงห์บุรี
สำหรับทางหลวงแผ่นดินสายวังน้อย-อยุธยา ได้รับการตั้งชื่อว่า "ถนนโรจนะ" เมื่อวันที่ 10 ธันวาคม พ.ศ. 2493 ในสมัยที่จอมพล ป. พิบูลสงครามเป็นนายกรัฐมนตรี เพื่อเป็นเกียรติแก่นายวิธี โรจนะ นายช่างกำกับแขวงการทางหินกอง
ทางหลวงแผ่นดินหมายเลข 309 แบ่งออกเป็น 3 ช่วง ช่วงต้นแยกจากบริเวณกิโลเมตรที่ 65 ของถนนพหลโยธิน ในอำเภอวังน้อย จังหวัดพระนครศรีอยุธยา มุ่งหน้าไปยังทิศตะวันตกเฉียงเหนือ ผ่านแยกทางหลวงแผ่นดินหมายเลข 352 ผ่านนิคมอุตสาหกรรมโรจนะ จากนั้นได้ตัดกับถนนสายเอเชียที่ทางแยกต่างระดับอยุธยา อำเภอพระนครศรีอยุธยา ผ่านวงเวียนเจดีย์วัดสามปลื้ม ผ่านสะพานสมเด็จพระนเรศวรมหาราช และสะพานสมเด็จพระเอกาทศรถ ข้ามทางรถไฟและแม่น้ำป่าสัก (ในอดีตสัญจรผ่านสะพานปรีดี-ธำรง แต่ในปัจจุบันใช้สะพานดังกล่าวโดยมีลักษณะขนานกับสะพานเดิม) เรียกชื่อถนนในช่วงตั้งแต่จุดเริ่มต้นจนถึงสะพานนี้ว่า "ถนนโรจนะ" เมื่อเข้าสู่เกาะอยุธยา จะเรียกว่า "ถนนปรีดีพนมยงค์" ก่อนจะบรรจบกับถนนศรีสรรเพชญ์ ในเขตเทศบาลนครพระนครศรีอยุธยา เส้นทางจะไปตามถนนศรีสรรเพชญ์ ถนนป่าโทน ถนนคลองท่อ และถนนอู่ทอง
จากนั้นได้เริ่มต้น ช่วงอยุธยา–อ่างทอง โดยแยกจากถนนอู่ทอง บริเวณทิศเหนือของเกาะอยุธยา ผ่านสะพานข้ามคลองสระบัว (คูเมือง) มุ่งหน้าไปยังทิศตะวันตกเฉียงเหนือ เส้นทางจะขนานกับแม่น้ำเจ้าพระยา โดยถนนอยู่ฝั่งตะวันออก ผ่านอนุสาวรีย์สมเด็จพระนเรศวรมหาราช ตัดกับทางหลวงแผ่นดินหมายเลข 347 ที่แยกทุ่งมะขามหย่อง เข้าสู่จังหวัดอ่างทอง ตัดกับทางหลวงแผ่นดินหมายเลข 33 ที่อำเภอป่าโมก ตัดกับทางหลวงแผ่นดินหมายเลข 368 หรือถนนเลี่ยงเมืองอ่างทอง ก่อนจะไปบรรจบกับทางหลวงแผ่นดินหมายเลข 334 ที่แยกบ้านรอ แล้วข้ามแม่น้ำเจ้าพระยาที่สะพานอ่างทอง อำเภอเมืองอ่างทอง
ช่วงอ่างทอง–สิงห์บุรี เริ่มต้นจากสี่แยกอ่างทอง บริเวณสถานีขนส่งอ่างทอง เส้นทางมุ่งหน้าไปทางทิศเหนือ ขนานไปกับแม่น้ำเจ้าพระยาโดยถนนอยู่ทางฝั่งตะวันตก ก่อนจะขนานไปกับคลองชลประทาน ผ่านอำเภอไชโย เข้าเขตจังหวัดสิงห์บุรี ที่อำเภอพรหมบุรี ก่อนจะแยกห่างจากคลองชลประทาน เส้นทางจะเลี้ยวขวาที่ทางแยกกับทางหลวงแผ่นดินหมายเลข 3008 แล้วขนานไปกับคลองชลประทานอีกครั้งหนึ่ง ผ่านทางหลวงแผ่นดินหมายเลข 3005 ตัดกับทางหลวงแผ่นดินหมายเลข 3026 เข้าสู่เขตเทศบาลเมืองสิงห์บุรี ตัดกับทางหลวงแผ่นดินหมายเลข 3030 (ถนนสิงห์บุรี–บางระจัน) สิ้นสุดที่สี่แยกศาลหลักเมือง โดยตัดกับทางหลวงแผ่นดินหมายเลข 369 หรือทางเลี่ยงเมืองสิงห์บุรี กับทางหลวงแผ่นดินหมายเลข 311
โคชีน
โคชีน () เป็นวงร็อกจากอังกฤษร่วมตัวกันในเมืองบริสตอล ซึ่งมีสมาชิกประกอบด้วย โปรดิวเซอร์ มาร์กี ซับสแตนซ์ (ชื่อจริง มาร์ก เดวิส เกิดปี 1974, ที่สปริงเบิร์น, กลาสโกว์) และ ดาร์เรน ดีโค้ดเดอร์ (ชื่อจริง ดาร์เรน บีล เกิดปี 1974, ที่บริสตอล), กับ นักร้องและ นักแต่งเพลง เสียน อีแวนส์ (เกิดวันที่ 9 ตุลาคม, 1973) ชื่อของวงมาจากการรวมของคำในภาษาญี่ปุ่นคือ "เก่า" (古, 'ko') และ "ใหม่" (新, 'shin')
แอลเอฟโอ (วงดนตรีอังกฤษ)
แอลเอฟโอ () เป็นวงดนตรีอิเล็กทรอนิกส์จากอังกฤษประกอบด้วยสมาชิก มาร์ก เบลล์ (เคยเป็นโปรดิวเซอร์เพลงให้กับปีเยิร์ก) และ เกซ วอร์ลีย์ หลังจากวอร์ลีย์ออกในปี 1996 แอลเอฟโอเหลือเบลล์คนเดียวจนเบลล์เสียชีวิตในตุลาคม 2014
ปลาหมอตาล
ปลาหมอตาล หรือที่นิยมเรียกกันว่า ปลาจูบ (; ) ปลาน้ำจืดชนิดหนึ่ง ในวงศ์ Helostomatidae จัดเป็นปลาเพียงชนิดเดียวและสกุลเดียวเท่านั้นที่อยู่ในวงศ์นี้
มีรูปร่างป้อมสั้น ลำตัวแบนมากกว่าปลาหมอไทย หัวเล็ก จะงอยปากสั้นทู่ ปากเล็กยืดหดได้ ริมฝีปากหนา นัยน์ตาอยู่ในระดับเดียวกันกับมุมปาก มีเกล็ดขนาดปานกลางปกคลุมส่วนหัวและลำตัว ฟันละเอียด ตาอยู่เหนือมุมปาก ครีบหลังและครีบก้นมีก้านครีบแข็งและอ่อน ครีบท้องมีก้านครีบแข็ง 5 ซี่ เกล็ดเล็กมีอยู่ที่เส้นข้างตัว 44-48 เกล็ด เส้นข้างลำตัวขาดตอนตรงบริเวณใต้ก้านครีบอ่อนของครีบหลัง ครีบท้องและครีบก้นยาว ลำตัวเป็นสีเขียวปนเทา หลังมีสีเทาปนดำ ท้องสีขาว มีอวัยวะพิเศษช่วยในการหายใจเช่นเดียวกับปลาในวงศ์ Osphronemidae จึงสามารถอาศัยในแหล่งน้ำที่มีออกซิเจนละลายในปริมาณที่ต่ำได้
ปลาหมอตาล มีพฤติกรรมชอบอยู่รวมกันเป็นฝูง และมีพฤติกรรมที่แปลกไปกว่าปลาชนิดอื่น คือ เมื่อจะต่อสู้หรือข่มขู่กัน จะใช้ปากตอดกันคล้ายกับการจูบที่แสดงออกถึงความรักของมนุษย์จึงเป็นที่มาของชื่อ "ปลาจูบ" วางไข่แบบไข่ลอยบนผิวน้ำ
พบกระจายพันธุ์ในแหล่งน้ำทั่วไปรวมถึงนาข้าวหรือท้องร่องสวนในภูมิภาคเอเชียอาคเนย์ ขนาดโดยเฉลี่ยประมาณ 12-20 เซนติเมตร พบใหญ่ที่สุดได้ถึง 30 เซนติเมตร สำหรับในประเทศไทยพบเฉพาะลุ่มแม่น้ำเจ้าพระยาและแม่น้ำน่าน และพบบางส่วนในป่าพรุทางภาคใต้
กินอาหารได้หลากหลายทั้งพืชและสัตว์น้ำตลอดจนถึงแมลงและแพลงก์ตอน โดยใช้ปากที่ยืดหดได้นี้ตอดกิน จึงนิยมเลี้ยงกันเป็นปลาสวยงามเพื่อความเพลิดเพลินและทำความสะอาดภายในตู้ปลา โดยนิยมเลี้ยงกันในตัวที่มีสีพื้นลำตัวเป็นสีขาวนวลหรือสีชมพู ในขณะที่ปลาที่มีสีตามธรรมชาติจะนิยมเลี้ยงกันเป็นปลาเศรษฐกิจเพื่อการบริโภค
นอกจากนี้แล้วยังมีชื่อเรียกอื่น ๆ อีก เช่น ใบตาล, อีตาล, ตาล, ปากง่าม, อีโก๊ะ หรือ วี ในภาษาใต้ เป็นต้น
คาร์โบซีสเทอีน
คาร์โบซีสเทอีน () เป็นสารละลายเสมหะ ผลิตโดยกระบวนการ alkylation ของกรดอะมิโนซีสเทอีน ยานี้มีข้อควรระวังในการใช้กับผู้ที่เป็นโรคกระเพาะอาหาร
เชียงใหม่เมืองสร้างสรรค์
เชียงใหม่เมืองสร้างสรรค์ () เป็นการริเริ่มเพื่อพัฒนาจังหวัดเชียงใหม่ให้เป็นเมืองสร้างสรรค์ ซึ่งหมายถึง เมืองที่ซึ่งวัฒนธรรมและกิจกรรมสร้างสรรค์ผสมผสานเข้าด้วยกันเป็นส่วนหนึ่งของเศรษฐกิจและสังคมของเมืองนั้น สำหรับที่ผ่านมา เมืองอื่นซึ่งเคยนำนโยบายดังกล่าวไปปฏิบัติได้แสดงให้เห็นแล้วว่าเมืองเหล่านั้นประสบความสำเร็จมากกว่า (ในการบรรลุเป้าหมายด้านการพัฒนา) เมืองที่ไม่ได้นำยุทธศาสตร์ดังกล่าวไปใช้
การริเริ่มครอบคลุมไม่เพียงเฉพาะกลุ่มธุรกิจสร้างสรรค์เท่านั้น แต่ยังรวมไปถึงการพัฒนาเมือง การศึกษา การวิจัยและพัฒนา และนวัตกรรม ตลอดจนการร่วมมือ ผู้มีส่วนร่วมบางส่วนได้เน้นความสำคัญในภาคไอที ซอฟต์แวร์ และส่วนดิจิตอล เนื่องจากเป็นส่วนที่มีการเติบโตอย่างสำคัญ และเป็นตัวเปิดทางให้แก่ภาคอื่น ยิ่งไปกว่านั้น ภาคไอทีนี้ยังมีศักยภาพสูงในการก่อให้เกิดการถ่ายทอดเทคโนโลยี สร้างมูลค่าเพิ่ม และดึงดูดการลงทุนเพิ่มเติม
สำหรับภาคสำคัญที่มีอยู่แล้ว อย่างเช่น การท่องเที่ยว (เช่น การท่องเที่ยวเชิงการแพทย์ การท่องเที่ยวเชิงวัฒนธรรม และการท่องเที่ยวเชิงประวัติศาสตร์) หัตถกรรม (เครื่องประดับ เครื่องเงิน เซลาดอน เครื่องปั้นดินเผา และสิ่งทอ) อาหาร อุตสาหกรรมการเกษตร และการสาธารณสุข ยังเป็นหนึ่งในเป้าหมาย และสามารถยกระดับขึ้นโดยใช้การออกแบบ กระบวนการ ไอที นวัตกรรมบนเทคโนโลยี และการคิดสร้างสรรค์ได้
เมื่อวันที่ 31 ตุลาคม พ.ศ. 2560 เมืองเชียงใหม่ได้รับประกาศเป็นเครือข่ายเมืองสร้างสรรค์ขององค์การยูเนสโก สาขาหัตถกรรมและศิลปะพื้นบ้าน
คณะกรรมการพัฒนาเชียงใหม่เมืองสร้างสรรค์ได้รับการจัดตั้งขึ้นโดยผู้ว่าราชการจังหวัดเชียงใหม่ และประกอบด้วยสมาชิกจากภาคการศึกษา เอกชน และรัฐบาล โดยมีผู้ว่าราชการจังหวัดเชียงใหม่ อธิการบดีมหาวิทยาลัยเชียงใหม่ อธิการบดีมหาวิทยาลัยพายัพ อธิการบดีมหาวิทยาลัยนอร์ทเชียงใหม่ และกงสุลใหญ่สหรัฐเป็นที่ปรึกษา
คณะกรรมการพัฒนาจัดกิจกรรมขึ้นมาหลายอย่าง เช่น การแข่งขันออกแบบโลโก้และเว็บไซต์ และการสัมมนาเกี่ยวกับวิธีการพัฒนาไปสู่เมืองสร้างสรรค์ โดยมีนักพูดรับเชิญจากออสติน รัฐเทกซัส หนึ่งในกิจกรรมในอนาคต ได้แก่ การเชิญนักพูดจากยูเนสโกมาอภิปรายเกี่ยวกับวิธีการที่เชียงใหม่จะได้รับการรับรองให้เป็นเมืองสร้างสรรค์โดยยูเนสโก
วัตถุประสงค์ของคณะกรรมการพัฒนาคือการพัฒนาแผนกลยุทธ์และยุทธศาสตร์สำหรับเชียงใหม่เมืองสร้างสรรค์ ร่วมมือและแบ่งปันข้อมูลให้แก่ผู้มีส่วนเกี่ยวข้อง ร่วมมือและดูแลโครงการต่าง ๆ จัดและปฏิบัติกิจกรรมและโครงการต่าง ๆ ตลอดจนจัดตั้งคณะทำงานที่จำเป็น
กรอบเวลาของเชียงใหม่เมืองสร้างสรรค์เป็นกรอบระยะยาว (15-20 ปี) สำหรับในระยะกลาง วิสัยทัศน์และวัตถุประสงค์ควรจะเข้ากับแผนพัฒนาเศรษฐกิจและสังคมแห่งชาติฉบับต่อไป (พ.ศ. 2555-2559) ซึ่งจะเน้นให้ความสำคัญไปยังความคิดสร้างสรรค์ เศรษฐกิจสร้างสรรค์ ความรู้และนวัตกรรม อุตสาหกรรมสร้างสรรค์คิดเป็น 13% ของจีดีพีรวม (พ.ศ. 2552) และรัฐบาลตั้งเป้าว่าจะเพิ่มสัดส่วนของอุตสาหกรรมสร้างสรรค์ให้เป็นอย่างน้อย 20% ของจีดีพีรวม
เบบีบูมหลังสงครามโลกครั้งที่สอง
เบบีบูมหลังสงครามโลกครั้งที่สอง หมายถึง ช่วงเบบีบูมที่เกิดขึ้นหลังสงครามโลกครั้งที่สองในหลายประเทศ โดยเฉพาะอย่างยิ่งในประเทศตะวันตก ยังไม่เป็นที่ตกลงกันว่าช่วงเบบีบูมดังกล่าวเริ่มต้นขึ้นและสิ้นสุดลงอย่างชัดเจนเมื่อใด แต่ส่วนใหญ่เห็นพ้องกันว่าช่วงเบบีบูมนี้เริ่มต้นขึ้นทันทีหลังสงครามโลกครั้งที่สองยุติ และสิ้นสุดลงในอีกมากกว่าหนึ่งทศวรรษถัดมา อัตราการเกิดในสหรัฐอเมริกาเริ่มลดลงใน ค.ศ. 1957 ซิลเวีย พอร์เตอร์ คอลัมนิสต์ของนิวยอร์กโพสต์ เป็นบุคคลแรกที่ใช้คำว่า "บูม" เพื่อหมายถึงปรากฏการณ์การเพิ่มอัตราการเกิดในสหรัฐอเมริกาหลังสงคราม
เฉพาะในสหรัฐอเมริกาประเทศเดียว มีการประมาณการว่ามีทารกเกิดมากกว่า 77.3 ล้านคน ซึ่งปัจจุบันนี้ บุคคลที่เกิดในช่วงนี้มีอายุอยู่ในช่วงวัยกลางคนและเริ่มเข้าสู่วัยสูงอายุ ในทางเศรษฐกิจ บุคคลที่เกิดในช่วงนี้จำนวนมากกำลังปลดเกษียณและออกจากกำลังแรงงาน
ในช่วงหลังสงคราม คู่รักที่ไม่สามารถหาเงินเลี้ยงดูครอบครัวในได้ช่วงภาวะเศรษฐกิจตกต่ำครั้งใหญ่ได้ชดเชยช่วงเวลาที่เสียไป ความรู้สึกในเวลานี้คือการมองโลกในแง่ดี ระหว่างสงคราม ภาวะการว่างงานได้สิ้นสุดลงและเศรษฐกิจมีการขยายตัวอย่างมาก หลังจากนั้น ประเทศได้ประสบกับการเติบโตทางเศรษฐกิจอย่างคึกคักจนกระทั่งคริสต์ทศวรรษ 1970
โรคปัสสาวะน้ำเชื่อมเมเพิล
โรคปัสสาวะน้ำเชื่อมเมเพิล () หรือ โรคปัสสาวะหอม เป็นโรคที่มีความผิดปกติของกระบวนการเมตาบอลิซึมของกรดอะมิโนซึ่งเกิดจากความผิดปกติของการสังเคราะห์เอนไซม์ในกระบวนการย่อยสลายกรดอะมิโนชนิดโซ่กิ่ง (branched-chain amino acid) ได้แก่ลิวซีน ไอโซลิวซีน และวาลีน ทำให้เกิดการคั่งของกรดอะมิโนทั้งสามชนิดนี้ ผลจากการคั่งของกรดอะมิโนจะทำให้เลือดเป็นกรดแบบมีคีโตน ส่งผลต่อสมองและพัฒนาการของระบบประสาท ทารกแรกเกิดที่ป่วยด้วยโรคนี้จะมีกลิ่นของปัสสาวะเป็นลักษณะเฉพาะ จึงเป็นที่มาของชื่อโรคปัสสาวะน้ำเชื่อมเมเพิล
กูดี้ เอสปาดาส จูเนียร์
กูดี เอสปาดาส จูเนียร์ (Guty Espadas Jr.) หรือนายกุสตาโว เอสปิโนซา เอสปาดาส จูเนียร์ นักมวยสากลชาวเม็กซิโก เกิดเมื่อ 2 กันยายน พ.ศ. 2517 ที่เมืองเมริดา รัฐยูคาตัน ประเทศเม็กซิโก สถิติการชก 53 ครั้ง ชนะ 45 (น็อค 28) แพ้ 8
อานนท์ ดอนประดิษฐ์
อานนท์ ดอนประดิษฐ์ นักมวยสากลชาวไทย เกิดเมื่อ 19 มกราคม พ.ศ. 2527 สถิติการชก 16 ครั้ง ชนะ 7 (น็อค 3) แพ้ 9
คิงเคอโลม
คิงเคอโลม () เป็นเทศบาลที่อยู่ทางตะวันตกเฉียงใต้ที่สุดของมณฑลลิมเบิร์กในประเทศเบลเยียม มีประชากรราว 8,000 คน ทางเหนือของคิงเคอโลมมีพื้นที่ติดต่อกับซินต์-เตรยเดิน ส่วนทางตะวันออกเฉียงเหนืออยู่ติดกับเฮียร์ส
ดับเครื่องชน คนดีแตก
คนดีแตก () เป็นละครชุดอเมริกันแนวอาชญากรรม ออกอากาศทางช่องเอเอ็มซีตลอดห้าฤดูกาล ตั้งแต่วันที่ 20 มกราคม ค.ศ. 2008 ถึงวันที่ 29 กันยายน ค.ศ. 2013 ตัวละครหลักคือวอลเตอร์ ไวต์ (ไบรอัน แครนสตัน) ครูสอนวิชาเคมีในโรงเรียนมัธยมปลายผู้สู้ชีวิต หลังตรวจพบว่าตนเป็นโรคมะเร็งปอดชนิดรักษาด้วยการผ่าตัดไม่ได้ตั้งแต่ต้นเรื่อง ชีวิตของเขาแปรผันมาพัวพันกับอาชญากรรม ผลิตและขายยาเมตแอมเฟตามีนเพื่อช่วยพยุงการเงินของครอบครัวก่อนเขาเสียชีวิต ร่วมทีมกับลูกศิษย์เก่า เจสซี พิงก์แมน (แอรอน พอล) ละครสร้างสรรค์โดยวินซ์ กิลลิแกน และถ่ายทำที่แอลบูเคอร์คี รัฐนิวเม็กซิโก
ครอบครัวของวอลเตอร์ประกอบด้วยภรรยา สไกเลอร์ (แอนนา กันน์) ลูกชาย วอลเตอร์ จูเนียร์ หรือฟลินน์ (อาร์เจ มิตตี) และลูกสาว ฮอลลี (เอลานอร์ แอนน์ เวนริช) ละครยังนำเสนอน้องสาวของสไกเลอร์ มารี ชเรเดอร์ (เบ็ตซี แบรนต์) และสามีของเธอ แฮงก์ (ดีน นอร์ริส) ผู้เป็นหน่วยปราบปรามยาเสพติด (ปปส.) วอลเตอร์จับมือกับทนายความ ซอล กูดแมน (บ็อบ โอเด็นเคิร์ก) ซึ่งช่วยทำให้วอลเตอร์ได้ติดต่อกับนักสืบลับ และสายสืบ ไมก์ เออร์แมนเทราต์ (โจนาธาน แบงส์) และในขณะเดียวกัน เจ้านายของไมก์คือราชายาเสพติด กัส ฟริง (เกียนคาร์โล เอสโปซีโต) ในฤดูกาลสุดท้าย เปิดตัวตัวละครชื่อ ทอดด์ อัลควิสต์ (เจสซี เพลมอนส์) และลีเดีย โรดาร์ตเคล (ลอรา เฟรเซอร์)
"คนดีแตก" กลายเป็นหนึ่งในละครชุดโทรทัศน์ที่ดีที่สุดตลอดกาล ตอนสุดท้ายของละครกลายเป็นรายการเคเบิลทีวีที่มีผู้ชมมากที่สุดในวงการโทรทัศน์อเมริกัน ละครได้รับรางวัลมากมาย อาทิเช่น ไพรม์ไทม์เอมมีอวอร์ดส 10 สาขา, แซทเทิลไลต์อวอร์ดส 8 สาขา, รางวัลลูกโลกทองคำ 2 สาขา และพีเพิลส์ชอยส์อวอร์ดส 1 สาขา ในปี ค.ศ. 2014 "คนดีแตก" ได้รับการบันทึกในบันทึกสถิติโลกกินเนสส์ว่าเป็นรายการโทรทัศน์ที่มียอดผู้ชมมากที่สุดตลอดกาล
ประเทศจีนในเอเชียนอินดอร์เกมส์ 2005
จีน ได้เข้าร่วมการแข่งขันกีฬาเอเชียนอินดอร์เกมส์ 2005 ซึ่งจัดเป็นครั้งที่ 1 ที่จัดขึ้นที่กรุงเทพมหานคร ในระหว่างวันที่ 12 พฤศจิกายน ถึง 19 พฤศจิกายน พ.ศ. 2548 (ค.ศ. 2005) โดยหลังจากจบการแข่งขัน ทีมชาติจีนสามารถคว้าเหรียญทองมาได้มากเป็นอันดับที่ 1 คือ 24 เหรียญทอง 19 เหรียญเงิน และ 14 เหรียญทองแดง รวม 57 เหรียญ
งานรักบี้ฟุตบอลประเพณีราชวิทย์-วชิราวุธ
การแข่งขันรักบี้ฟุตบอลประเพณีราชวิทยาลัย - วชิราวุธวิทยาลัย เป็นการแข่งขันรักบี้ฟุตบอลประเพณีและการแปรอักษรของนักเรียนระดับมัธยมศึกษา เพื่อชิงถ้วยพระราชทานจากพระบาทสมเด็จพระเจ้าอยู่หัว ระหว่างโรงเรียนชายล้วนเก่าแก่ 2 สถาบันของประเทศไทย ได้แก่ โรงเรียน ภ.ป.ร. ราชวิทยาลัย ในพระบรมราชูปถัมภ์ และ โรงเรียนวชิราวุธวิทยาลัย ซึ่งจัดขึ้นเป็นประจำทุกปี ณ สนามศุภชลาศัย กรีฑาสถานแห่งชาติ หรือ สนามกีฬากองทัพบก เพื่อเป็นการเชื่อมความสามัคคีของครูอาจารย์ นักเรียนทั้งฝ่ายนักกีฬาและฝ่ายกองเชียร์ และยังรวมไปถึงกลุ่มนักเรียนเก่าทั้งสองสถาบัน ให้มีความ Esprit de Corp ( มาจากภาษาฝรั่งเศส แปลว่า จิตวิณญาณของคณะ ) และความสามัคคีระหว่างพี่น้องทั้งสองสถาบัน โดยเงินรายได้ที่ได้จากการแข่งขันจะสมทบทุนการกุศลหมด
สำหรับการแข่งขันรักบี้ฟุตบอลประเพณี ราชวิทยาลัย - วชิราวุธวิทยาลัย ครั้งที่ 22 จัดขึ้น พ.ศ. 2554 โรงเรียน ภ.ป.ร. ราชวิทยาลัย ในพระบรมราชูปถัมภ์เป็นเจ้าภาพ สำหรับสถิติที่ผ่านมาของทั้งสองทีมพบกันมาแล้ว 19 ครั้ง ปรากฏว่า ภ.ป.ร.ราชวิทยาลัย ชนะไปได้ 12 ครั้ง วชิราวุธ ชนะ 6 ครั้ง และเสมอกัน 1 ครั้ง
เดิมแต่แรกนั้น ในสมัยที่ ยังเป็น โรงเรียนราชวิทยาลัย ได้มีการจัดกีฬาหน้าพระที่นั่ง กับโรงเรียนในสังกัดกรมมหาดเล็ก(เป็นโรงเรียนในพระบรมราชูปถัมภ์ ในรัชสมัยพระบาทสมเด็จพระมงกุฎเกล้าเจ้าอยู่หัว เมื่อวันที่ 6 สิงหาคม 2459 ตามประกาศราชกิจจานุเบกษา เล่ม 33 หน้า 1109) ทุกๆ ปีจะมีการแข่งกีฬาหน้าพระที่นั่ง ในวันแข่งขันกีฬาประจำปีนั้นทั้งครูและนักเรียนในพระบรมราชูปถัมภ์ทุกคนจะต้องไปเฝ้าทูลละอองธุลีพระบาทพร้อมกัน ณ สนามโรงเรียนมหาดเล็กหลวง ( วชิราวุธวิทยาลัย ในปัจจุบัน ) เมื่อถึงรัชสมัยพระบาทสมเด็จพระปกเกล้าเจ้าอยู่หัว รัชกาลที่ 7 แห่งพระบรมราชวงศ์จักรี ซึ่งกล่าวกันว่าเป็นยุคสมัยที่การเงินของประเทศอยู่ในภาวะคับขัน เศรษฐกิจตกต่ำ จึงได้ทรงตัดทอนรายจ่ายในพระราชสำนัก และได้มีพระบรมราชโองการโปรดเกล้าฯ ให้ยกโรงเรียนราชวิทยาลัยไปรวมกับโรงเรียนมหาดเล็กหลวง ให้เป็น โรงเรียนเดียวกัน ซึ่งโปรดพระราชทานนามนามให้ใหม่ว่า วชิราวุธวิทยาลัย เมื่อวันที่ 16 เมษายน พุทธศักราช 2469 เพื่อเป็นพระบรมราชานุสรณ์เฉลิมพระเกียรติแด่สมเด็จพระบรมเชษฐาธิราช พระบาทสมเด็จพระมงกุฎเกล้าเจ้าอยู่หัว สืบไป
ล่วงมาถึงรัชสมัย พระบาทสมเด็จพระเจ้าอยู่หัว รัชกาลที่ 9 แห่งพระบรมราชวงศ์จักรี ทรงพระกรุณาโปรดเกล้าฯ ให้จัดตั้งโรงเรียนราชวิทยาลัย ขึ้นมาใหม่ ทรงพระราชทานพระบรมราชานุญาต ให้อัญเชิญอักษรพระปรมาภิไธย ภ.ป.ร. ประกอบกับในนามโรงเรียน และให้อยู่ในพระบรมราชูปถัมภ์ จึงได้ใช้นามว่า โรงเรียน ภ.ป.ร. ราชวิทยาลัย ในพระบรมราชูปถัมภ์ มีพระราชประสงค์ให้ โรงเรียน ภ.ป.ร. ราชวิทยาลัย ในพระบรมราชูปถัมภ์ กับ วชิราวุธวิทยาลัย เป็นโรงเรียนดังพี่น้อง ซึ้งเป็นผลสืบเนื่องตามพระราชประสงค์ทั้งสิ้น จึงจัดการแข่งขันกีฬารักบี้ประเพณี ชิงถ้วยพระราชทานพระบาทสมเด็จพระเจ้าอยู่หัว ครั้งแรกในปี 11 พฤศจิกายน พ.ศ. 2526
การแข่งขันรักบี้ฟุตบอลประเพณี ชิงถ้วยพระราชทานพระบาทสมเด็จพระเจ้าอยู่หัว ได้เริ่มขึ้นเป็นครั้งแรกในปีพ.ศ. 2526 โดยลำดับการแข่งขันและการเป็นเจ้าภาพ ดังนี้
สรุปผลการแข่งขัน ทีม ภปร. ราชวิทยาลัย ชนะ 16 ครั้ง ทีมวชิราวุธวิทยาลัยชนะ 8 ครั้ง เสมอ 2 ครั้ง
สหภาพพม่าในเอเชียนเกมส์ 1951
ประเทศพม่า ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งแรกที่กรุงนิวเดลี ประเทศอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน พม่า สามารถคว้าเหรียญทองมาได้มากเป็นอันดับที่ 8 คือ 3 เหรียญทองแดง โดยไม่สามารถคว้าเหรียญทอง และเหรียญเงินได้เลย
กรณี 28 มกราคม
กรณี 28 มกราคม (28 มกราคม — 3 มีนาคม 1932) เป็นสงครามระยะสั้นระหว่างกองทัพของ สาธารณรัฐจีน และ จักรวรรดิญี่ปุ่น ก่อนที่การสู้รบอย่างเป็นทางการของสงครามจีน-ญี่ปุ่นครั้งที่สองจะเริ่มขึ้นในปี 1937
การป้องกันกำแพงเมืองจีน
การป้องกันกำแพงเมืองจีน (; 1 มกราคม 1933 — 31 พฤษภาคม 1933) เป็นชุดการรบระหว่างกองทัพของ สาธารณรัฐจีนกับจักรวรรดิญี่ปุ่น ซึ่งเกิดขึ้นก่อนสงครามจีน-ญี่ปุ่นครั้งที่สอง เริ่มอย่างเป็นทางการใน 1937
ราฟาเอล กอร์เรอา
ราฟาเอล กอร์เรอา เดลกาโด () (8 สิงหาคม ค.ศ. 1963 - ปัจจุบัน) เป็นอดีตประธานาธิบดีของประเทศเอกวาดอร์ เคยเป็นประธานสหภาพประชาชาติอเมริกาใต้ เขาเป็นนักเศรษฐศาสตร์โดยได้รับการศึกษาในหลายประเทศ เช่น เอกวาดอร์ เบลเยียม สหรัฐอเมริกา กอร์เรอาชนะการเลือกตั้งในปี พ.ศ. 2549 และเข้ารับตำแหน่งประธานาธิบดีในปี พ.ศ. 2550
วิกฤตการณ์ในประเทศเอกวาดอร์ พ.ศ. 2553
แนต เทอร์เนอร์
แนทแธนเนียล "แนต" เทอร์เนอร์ (; 2 ตุลาคม ค.ศ. 1800 — 11 พฤศจิกายน ค.ศ. 1831) เป็นทาสชาวอเมริกันซึ่งนำการกบฏของทาสในรัฐเวอร์จิเนีย เมื่อวันที่ 21 สิงหาคม ค.ศ. 1831 ซึ่งทำให้คนผิวขาวเสียชีวิต 56 คน และคนผิวดำเสียชีวิตมากกว่า 55 คน นับเป็นจำนวนผู้เสียชีวิตมากที่สุดที่เกิดขึ้นในการกบฏหนึ่งครั้งก่อนหน้าสงครามกลางเมืองอเมริกันในสหรัฐอเมริกาตอนใต้ เขาได้ผู้สนับสนุนมาจากเซาท์แธมป์ตันเคาน์ตี รัฐเวอร์จิเนีย เทอร์เนอร์ถูกพิพากษาว่ามีความผิด ถูกตัดสินประหารชีวิต หลังจากนั้น รัฐได้ประหารชีวิตคนผิวดำอีก 56 คน ซึ่งถูกกล่าวหาว่ามีส่วนร่วมกับกบฏทาสของเทอร์เนอร์ คนผิวดำอีกกว่าสองร้อยคนถูกเฆี่ยนตีและถูกสังหารโดยทหารชาวบ้านผิวขาวและม็อบที่ปฏิกิริยาต่อความรุนแรงที่เกิดขึ้น ในรัฐเวอร์จิเนียและรัฐทางใต้อื่น ๆ ได้มีการผ่านกฎหมายฉบับใหม่ไม่ให้การศึกษาแก่ทาสและคนผิวดำอิสระ จำกัดสิทธิในการชุมนุมและสิทธิพลเมืองแก่อิสรชนผิวดำ และกำหนดให้พระสอนศาสนาผิวขาวประจำอยู่ในการนมัสการพระเจ้าของคนผิวดำ
แรกเกิด เจ้านายของเทอร์เนอร์บันทึกไว้เฉพาะเพียงชื่อเท่านั้น แนต ถึงแม้ว่าเขาอาจมีนามสกุลอยู่ภายใต้ชุมชนทาส ตามการปฏิบัติโดยทั่วไปในยุคนั้น คนผิวขาวมักจะเรียกถึงเขาโดยนามสกุลของเจ้านาย ซามูเอล เทอร์เนอร์ วิธีปฏิบัติดังกล่าวได้รับการใช้ต่อมาโดยนักประวัติศาสตร์ เทอร์เนอร์ทราบเพียงเล็กน้อยเกี่ยวกับภูมิหลังของบิดาเท่านั้น ผู้ซึ่งเชื่อว่าสามารถหลบหนีจากการเป็นทาสได้เมื่อเทอร์เนอร์ยังเป็นเด็กชาย เทอร์เนอร์อาศัยอยู่ใกล้ชิดกับย่าของเขา บริดเจ็ท ซึ่งเป็นทาสของซามูเอลอีกเช่นกัน ส่วนยายของเทอร์เนอร์เป็นหนึ่งใน Coromantee จากกานาในปัจจุบัน กลุ่มซึ่งเป็นที่รู้จักกันว่าเคยก่อกบฏทาสมาแล้ว เธอถูกจับตัวได้ในแอฟริกาขณะอายุได้ 13 ปี และถูกส่งตัวมาจากอเมริกา
เทอร์เนอร์ใช้ชีวิตในเซาท์แธมป์ตันเคาน์ตี รัฐเวอร์จิเนีย เขตที่อยู่อาศัยของคนผิวดำ
ถนนประชาธิปก
ถนนประชาธิปก () เป็นถนนสายสำคัญในพื้นที่เขตธนบุรี กรุงเทพมหานคร โดยมีจุดเริ่มต้นจากวงเวียนใหญ่ ตรงไปทางทิศตะวันออกเฉียงเหนือในพื้นที่แขวงหิรัญรูจี ผ่านทางแยกบ้านแขก (ตัดกับถนนอิสรภาพ) และเข้าพื้นที่แขวงวัดกัลยาณ์ ข้ามคลองสมเด็จเจ้าพระยา ผ่านวงเวียนเล็ก (ตัดกับถนนอรุณอมรินทร์และถนนสมเด็จเจ้าพระยา) หลังจากนั้นถนนจะแยกออกเป็นสามทาง ทางแรกมุ่งหน้าข้ามสะพานพระปกเกล้า เชื่อมกับถนนจักรเพชรในพื้นที่แขวงวังบูรพาภิรมย์ เขตพระนคร และทางที่สองมุ่งหน้าข้ามสะพานปฐมบรมราชานุสรณ์ เชื่อมกับถนนตรีเพชรในพื้นที่แขวงวังบูรพาภิรมย์ เขตพระนคร และทางที่สามมุ่งวัดประยุรวงศาวาส ไปสิ้นสุดที่ใต้สะพานปฐมบรมราชานุสรณ์ โดยมีแนวถนนที่ต่อเนื่องไปคือถนนพญาไม้ในพื้นที่แขวงสมเด็จเจ้าพระยา เขตคลองสาน ระยะทางจากวงเวียนใหญ่ถึงสะพานพระปกเกล้ายาวประมาณ 900 เมตร และยังเป็นเส้นแบ่งระหว่างเขตธนบุรี (ฝั่งขาเข้าเมือง) กับเขตคลองสาน (ฝั่งขาออกเมือง) อีกด้วย
ถนนประชาธิปกเป็น "ถนนสายที่ 1" ในโครงการตัดและขยายถนน 11 สายในจังหวัดธนบุรีและจังหวัดพระนครเพื่อรองรับการก่อสร้างสะพานปฐมบรมราชานุสรณ์ (สะพานพระพุทธยอดฟ้า) เมื่อปี พ.ศ. 2472 ในรัชสมัยพระบาทสมเด็จพระปกเกล้าเจ้าอยู่หัว โดยพระราชกฤษฎีกาว่าด้วยการจัดซื้อที่ดินและอสังหาริมทรัพย์อย่างอื่น เพื่อตัดและขยายถนนฝั่งจังหวัดธนบุรีและจังหวัดพระนคร พ.ศ. 2473 ได้กำหนดแนวเส้นทางถนนสายที่ 1 ไว้ตั้งแต่เชิงสะพานปฐมบรมราชานุสรณ์ ตัดกับถนนสายที่ 2 (ปัจจุบันคือถนนอรุณอมรินทร์และถนนสมเด็จเจ้าพระยา) ถนนสายที่ 3 (ปัจจุบันคือถนนอิสรภาพ) และถนนสายที่ 4 (ปัจจุบันคือถนนอินทรพิทักษ์และถนนลาดหญ้า) ไปจนถึงคลองดาวคะนอง
สมเด็จพระเจ้าบรมวงศ์เธอ กรมพระยาดำรงราชานุภาพ ทรงเสนอชื่อถนนสายที่ 1 ของโครงการนี้ถวายพระบาทสมเด็จพระปกเกล้าเจ้าอยู่หัวว่า "ถนนพระปกเกล้า" และ "ถนนประชาธิปก" เพื่อเป็นการเฉลิมพระเกียรติพระบาทสมเด็จพระปกเกล้าเจ้าอยู่หัว (พระนามเดิมคือสมเด็จพระเจ้าลูกยาเธอ เจ้าฟ้าประชาธิปกศักดิเดชน์) ที่ทรงพระกรุณาโปรดเกล้าฯ ให้สร้างสะพานปฐมบรมราชานุสรณ์ข้ามแม่น้ำเจ้าพระยาและสร้างถนนเชื่อมจังหวัดธนบุรีกับจังหวัดพระนคร เมื่อพระองค์มีพระบรมราชวินิจฉัยแล้วได้โปรดเกล้าฯ พระราชทานชื่อถนนสายนี้ว่า ถนนประชาธิปก อย่างไรก็ตาม ภายหลังทางการได้เปลี่ยนชื่อโครงการถนนประชาธิปกช่วงวงเวียนใหญ่ถึงคลองดาวคะนองเป็น "ถนนสมเด็จพระเจ้าตากสิน"
ภาษาจ้วงได
ภาษาจ้วงได (Dai Zhuang) มีผู้พูดทั้งหมด 120,200 คน พบในจีน 120,000 คน (พ.ศ. 2550) ทางตะวันออกเฉียงใต้ของมณฑลยูนนาน เขตปกครองตนเองของชาวจ้วงและชาวแม้วในมณฑลกวางสี พบในเวียดนาม 200 คน (พ.ศ. 2550) ในจังหวัดลาวก่ายทางภาคเหนือ จัดอยู่ในตระกูลภาษาไท-กะได กลุ่มภาษาคำ-ไต สาขาเบ-ไต สาขาย่อยไต-แสก จัดเป็นสำเนียงทางใต้ของภาษาจ้วง แต่ค่อนข้างต่างจากสำเนียงทางใต้อื่นๆ ใกล้เคียงกับภาษาจ้วงนอง ผู้พูดภาษานี้ในจีนใช้ภาษาจีนกลางเป็นภาษาที่สอง
ภาษาจ้วงหยงหนาน
ภาษาจ้วงหยงหนาน (Yongnan Zhuang) มีผู้พูดทั้งหมด 1,810,000 คน อยู่ในประเทศจีน1,800,000 คน (พ.ศ. 2543) ทางตอนใต้ของมณฑลกวางสี และบางส่วนของมณฑลยูนนาน อยู่ในประเทศเวียดนามราว 10,000 คน (พ.ศ. 2543) ในจังหวัดเกาบัง ประมาณครึ่งหนึ่งพูดได้ภาษาเดียว จัดอยู่ในตระกูลภาษาไต-กะได กลุ่มภาษาคำ-ไต สาขาเบ-ไต สาขาย่อยไต-แสก เป็นสำเนียงทางใต้ของภาษาจ้วง ผู้พูดภาษานี้ในประเทศจีนจะใช้ภาษาจีนกลางในการติดต่อทางธุรกิจและทางราชการ
อินเนเรอ ฟือรุง
อินเนเรอ ฟือรุง () เป็นคำที่อธิบายถึงรายละเอียดการออกแบบของกองทัพ ซึ่งเชื่อมโยงกับคำแถลงภารกิจของ "พลเมืองในเครื่องแบบ" (Staatsbürgers in Uniform) คำว่า Innere Führung ไม่มีคำจำกัดความอย่างเป็นทางการ มีเพียงคำอธิบายในระเบียบของกองทัพสหพันธ์สาธารณรัฐเยอรมัน Zentralen Dienstvorschrift der Bundeswehr ZDv 10/1 „Innere Führung”
ภาษาจ้วงหยาง
ภาษาจ้วงหยาง () มีผู้พูดทั้งหมด 870,000 คน (พ.ศ. 2543) ในประเทศจีน พบในเขตปกครองตนเองกว่างซีจ้วงและมณฑลยูนนาน มีในประเทศเวียดนามเช่นกัน แต่ไม่ทราบจำนวนแน่นอน อยู่ทางภาคเหนือบริเวณจังหวัดกาวบั่ง จัดอยู่ในตระกูลภาษาไท-กะได กลุ่มภาษากัม-ไท สาขาเบ-ไท สาขาย่อยไท-แสก จัดเป็นสำเนียงทางใต้ของภาษาจ้วง ผู้พูดภาษานี้ในจีนจะพูดภาษาจีนกลาง ภาษาจีนผิง หรือภาษาจีนกวางตุ้งเป็นภาษาที่สอง
รายชื่อธงในประเทศอียิปต์
ตารางข้างล่างนี้แสดงธง ที่ใช้ในประเทศสาธารณรัฐอาหรับอียิปต์ อ่านเพิ่มเติมที่หัวข้อธงชาติอียิปต์
ตลอดสมัยแห่งสาธารณรัฐ ธงประจำตำแหน่งสำหรับประธานาธิบดีมีลักษณะอย่างเดียวกับธงชาติ แต่มีการเพิ่มรูปตราแผ่นดินรูปเหยี่ยวหรือนกอินทรีลงบนมุมซ้ายบนของธงอยู่เสมอ ทั้งนี้ แม่ในรัฐธรรมนูญแห่งสาธารณรัฐอาหรับอียิปต์ มาตรา 150 จะบัญญัติว่าประธานาธิบดีมีฐานะเป็นผู้บัญชาการทหารสูงสุดแห่งกองทัพอียิปต์โดยตำแหน่ง แต่ธงสำหรับตำแหน่งดังกล่าวได้มีการออกแบบให้ผิดจากธงของตำแหน่งประธานาธิบดี กล่าวคือ เป็นธงแบบเดียวกับธงชาติ แต่มีรูปนกอินทรีแห่งศอลาฮุดดีนจับอยู่เหนือดาบคู่ไขว้ นอกจากนั้นผู้บัญชาการทหารสูงสุดแห่งกองทัพอียิปต์ยังมีธงสำหรับกองทัพบก กองทัพเรือ และกองทัพอากาศเป็นการเฉพาะอีกต่างหาก ในเอกสารทางการทหารของอียิปต์กล่าวว่าการแสดงธงผู้บัญชาการทหารสูงสุดจะกระทำได้ก็ต่อเมื่อประธานาธิบดีเดินทางไปเยือนหน่วยทหาร โดยการประดับธงนั้นจะต้องให้ธงชาติอยู่ตรงกลาง ธงประธานาธิบดีอยู่ทางด้านขวาของธงชาติ และธงผู้บัญชาการทหารสูงสุดอยู่ทางด้านซ้ายของธงชาติ
ฮุน มาเนต
พลโท ฮุน มาเนต (เกิด 20 ตุลาคม พ.ศ. 2520 ) ผู้บัญชาการกองพลน้อยที่ 70 ของกองทัพกัมพูชา และผู้บัญชาการกองกำลังพิทักษ์ผู้นำ เป็นบุตรคนที่สองในจำนวนหกคนของฮุน เซน นายกรัฐมนตรีกัมพูชา กับบุน รานี และเป็นบุตรชายคนโต
ฮุน มาเนตจบการศึกษาจากวิทยาลัยการทหารแห่งสหรัฐอเมริกา (เวสต์พอยต์) เมื่อปีการศึกษา 1999 จากนั้นได้ศึกษาต่อด้านเศรษฐศาสตร์ที่มหาวิทยาลัยบริสตอล ประเทศอังกฤษ และรับราชการทหารกองทัพกัมพูชา ยศร้อยตรี สังกัดกองพลน้อยที่ 70
ฮุน มาเนต ได้รับการประดับยศพลจัตวา เมื่อวันที่ 13 ตุลาคม พ.ศ. 2552 และเลื่อนเป็นพลตรี และดำรงตำแหน่งผู้บัญชาการกองพลน้อยที่ 70 ซึ่งมีหน้าที่ต่อต้านการก่อการร้าย และตำแหน่งผู้บัญชาการกองกำลังพิทักษ์ผู้นำ เมื่อวันที่ 3 มกราคม พ.ศ. 2554
ต้นไม้แบบที
ในสาขาวิชาวิทยาการคอมพิวเตอร์ ต้นไม้แบบที (T-tree) เป็นโครงสร้างข้อมูลประเภท ต้นไม้ทวิภาค ที่ถูกใช้เป็น ฐานข้อมูลหน่วยความจำหลัก () เช่น , , , และ Kairos
ต้นไม้แบบที เป็นต้นไม้ค้นหาแบบทวิภาคที่มีโครงสร้างปรับสมดุลเองได้ () เหมาะสำหรับกรณีที่หน่วยความจำเก็บทั้งดัชนีและข้อมูลเช่นเดียวกับ ต้นไม้แบบบี () ที่เหมาะสำหรับการรักษาข้อมูลของหน่วยความจำสำรอง เช่น ฮาร์ดดิสก์ นอกจากนี้ต้นไม้แบบทียังได้ประโยชน์จากโครงสร้างหน่วยความจำแบบต้นไม้เช่นเดียวกับ ต้นไม้เอวีแอล () ในขณะที่สามารถประหยัดพื้นที่เก็บข้อมูลเมื่อมีขนาดเป็นจำนวนมากได้ เพราะว่าแต่ละปมของต้นไม้เอวีแอลสามารถเก็บข้อมูลได้เพียงแค่ตัวเดียว จึงจำเป็นที่ต้องสร้างปมเพื่อเก็บข้อมูลเป็นจำนวนมากกว่า
ต้นไม้แบบทีจะใช้ความจริงที่ว่าข้อมูลจะอยู่ร่วมกันกับดัชนีในหน่วยความจำเสมอ มันจึงสามารถเก็บเฉพาะตัวชี้ไปยังข้อมูลเท่านั้น
ชื่อ ต้นไม้แบบที มาจากรูปร่างของปมที่มีลักษณะเหมือนตัวอักษรในภาษาอังกฤษตัว T
แม้ว่าต้นไม้แบบทีจะถูกนำมาใช้กันอย่างแพร่หลายสำหรับฐานข้อมูลหน่วยความจำหลัก แต่การวิจัยเมื่อเร็วๆ นี้แสดงให้เห็นว่าจริงๆ แล้วมันไม่ได้ทำงานได้ดีกว่า ต้นไม้แบบบี เลย เมื่อใช้กับฮาร์ดแวร์สมัยใหม่
เหตุผลหลักน่าจะเป็นเพราะว่าสมมติฐานแบบเดิมที่บอกว่าอัตราการเข้าถึงแคชและหน่วยความจำหลักเท่ากันใช้ไม่ได้อีกต่อไป เนื่องจากในปัจจุบันอัตราการเข้าถึงแคชจะเร็วกว่าหน่วยความจำหลักมาก
ต้นไม้แบบที ประกอบจะประกอบไปด้วย ตัวชี้ไปยังปมพ่อ ตัวชี้ไปยังปมลูกซ้ายและขวา แถวลำดับของตัวชี้ข้อมูล และข้อมูลการควบคุมพิเศษ
ปมที่มีต้นไม้ย่อย () สองต้น เรียกว่า "ปมภายใน" (internal nodes) ปมที่ไม่มีต้นไม้ย่อย เรียกว่า "ปมใบ" (leaf nodes) และปมที่มีต้นไม้ย่อยเพียงแต่ต้นเดียว เรียกว่า "ปมครึ่งใบ" (half-leaf nodes) ปมจะถูกเรียกว่า "ปมขอบเขต" (bounding node) สำหรับค่าหนึ่ง ถ้าค่านั้นอยู่ระหว่างค่าน้อยสุดและมากสุดของปมนั้น
ค่าที่มากที่สุดในต้นไม้ย่อยซ้ายของแต่ละปมภายใน เรียกว่า "ขอบเขตล่างมากสุด" (greatest lower bound) ค่าที่น้อยที่สุดในต้นไม้ย่อยขวาของแต่ละปมภายใน เรียกว่า "ขอบเขตบนน้อยสุด" (least upper bound) ซึ่งค่าทั้งสองนี้จะอยู่ที่ปมใบหรือปมครึ่งใบเสมอ ปมใบและปมครึ่งใบสามารถมีจำนวนข้อมูลได้ตั้งแต่หนึ่งจนถึงขนาดของแถวลำดับข้อมูล แต่จำนวนข้อมูลขั้นต่ำและมากสุดของปมภายในจะถูกกำหนดไว้ล่วงหน้าแล้ว
ถ้ามีการเพิ่มปมใหม่ ต้นไม้อาจจำเป็นต้องปรับสมดุล (rebalanced) จะอธิบายด้านล่างต้นไม้แบบทีจะดำเนินการบนพื้นฐานของ ต้นไม้ค้นหาแบบทวิภาคที่มีโครงสร้างปรับสมดุลเองได้ () โดยเฉพาะตามที่บทความของ Lehman และ Carey ได้อธิบายไว้ว่าต้นไม้แบบทีจะปรับสมดุลเหมือนกับต้นไม้เอวีแอล ที่ว่ามันจะไม่สมดุลเมื่อปมลูกมีความสูงต่างกันอย่างน้อยสองระดับ กรณีนี้จะเกิดขึ้นหลักจากทำการเพิ่มหรือลบปม ซึ่งหลังจากทำการเพิ่มหรือลบปมแล้ว ต้นไม้จะถูกตรวจจากใบไปยังราก ถ้าตรวจพบว่าไม่สมดุลก็จะทำหนึ่งหรือสองครั้ง ทำให้สามารถประกันได้ว่าต้นไม้จะสมดุลเสมอ
เมื่อหมุนเสร็จแล้วปมภายในมีจำนวนข้อมูลน้อยกว่าขั้นต่ำที่ใส่ได้ให้ย้ายข้อมูลจากปมลูกมาใส่ในปมภายในนี้ (อาจมากกว่าหนึ่งปม)
ประเทศสิงคโปร์ในเอเชียนเกมส์ 1951
สิงคโปร์ (อาณานิคมของสหราชอาณาจักร) ได้เข้าร่วมการแข่งขันกีฬาเอเชียนเกมส์ 1951 ซึ่งจัดเป็นครั้งที่ 1 ณ กรุงนิวเดลี สาธารณรัฐอินเดีย ในระหว่างวันที่ 4 มีนาคม ถึง 11 มีนาคม ค.ศ. 1951 (พ.ศ. 2494) โดยหลังจากจบการแข่งขัน สิงคโปร์ สามารถคว้าเหรียญมาได้มากเป็นอันดับที่ 4 คือ 4 เหรียญทอง 6 เหรียญเงิน และ 2 เหรียญทองแดง รวม 12 เหรียญ
ประเทศญี่ปุ่นในเอเชียนเกมส์ 1958
ประเทศญี่ปุ่น ได้เข้าร่วมการแข่งขันกีฬาเอเชียนเกมส์ 1958 ซึ่งจัดเป็นครั้งที่ 3 ในระหว่างวันที่ 24 พฤษภาคม ถึง 1 มิถุนายน ค.ศ. 1958 (พ.ศ. 2501) ณ กรุงโตเกียว ประเทศญี่ปุ่น โดยหลังจากจบการแข่งขัน ญี่ปุ่นสามารถคว้าเหรียญทองมาได้มากเป็นอันดับที่ 1 คือ 67 เหรียญทอง 41 เหรียญเงิน และ 30 เหรียญทองแดง รวม 138 เหรียญ
โรงเรียนในสังกัดเทศบาลเมืองอุทัยธานี
โรงเรียนในสังกัดกองการศึกษา เทศบาลเมืองอุทัยธานี มีดังนี้เปิดทำการสอนในระดับชั้นอนุบาล 1 ถึง มัธยมศึกษาปีที่ 3
ที่ตั้ง เลขที่ 197 ถนนท่าช้าง ตำบลอุทัยใหม่ อำเภอเมือง จังหวัดอุทัยธานี 61000
ผู้อำนวยการสถานศึกษา "ไม่มีผู้ดำรงตำแหน่ง โดยมีรองผู้อำนายการรักษาราชการแทน"เปิดทำการสอนในระดับชั้นอนุบาล 1 ถึง ประถมศึกษาปีที่ 6
ที่ตั้ง เลขที่ 775 ถนนศรีอุทัย ตำบลอุทัยใหม่ อำเภอเมือง จังหวัดอุทัยธานี 61000
ผู้อำนวยการสถานศึกษา นายอภิรักษ์ อุ่นใจเปิดทำการสอนในระดับชั้นอนุบาล 1 ถึง มัธยมศึกษาปีที่ 3
ที่ตั้ง เลขที่ 8 ถนนมณีรัตน์ ตำบลอุทัยใหม่ อำเภอเมือง จังหวัดอุทัยธานี 61000
ผู้อำนวยการสถานศึกษา นางศรีเรือน ชุติพงษ์วิเวทเปิดทำการสอนในระดับชั้นอนุบาล 1 ถึง ประถมศึกษาปีที่ 6
ที่ตั้ง เลขที่ 18 ถนนบริรักษ์ ตำบลอุทัยใหม่ อำเภอเมือง จังหวัดอุทัยธานี 61000
ผู้อำนวยการสถานศึกษา นางวนิดา พิพัฒน์วัฒนะกุลเปิดทำการสอนในระดับชั้นอนุบาล 1 ถึง อนุบาล 3
ที่ตั้ง เลขที่ 26 ถนนวงศาโรจน์ ตำบลอุทัยใหม่ อำเภอเมือง จังหวัดอุทัยธานี 61000
ผู้อำนวยการสถานศึกษา "ไม่มีผู้ดำรงตำแหน่ง โดยมีครูรักษาราชการแทน"
ลีลา ดาวส์
ลีลา ดาวส์ () เกิด 19 กันยายน พ.ศ. 2511 ใน โออาซากา ประเทศเม็กซิโก เป็นนักร้องชาวเม็กซิกันของเพลงดั้งเดิม เพื่อให้คุณมี ที่มีสไตล์เสียงร้องหลากหลายแนว ที่มีชื่อเสียงโด่งดังในอาชีพของ 
นอกจากเธอจะเป็นทั้งนักร้อง-นักแต่งเพลง เธอยังเป็นโปรดิวเซอร์เพลง เธอยังเป็นที่รู้จักในฐานะนักแปลความหมายของเพลง
ในรูปแบบ ดนตรี เขาอ้างว่ารากของเขาและเม็กซิกันที่ ชนพื้นเมืองของเม็กซิโก, เล่นเพลงต่างๆ ภาษา นอกเหนือจาก เพลง ภูมิภาค เม็กซิโก ขึ้นอยู่กับเสียงของ โออาซากา ดาวน์เริ่มมีชื่อเสียงหลังจากที่ปล่อยของ สตูดิโออัลบั้ม เปิดตัวครั้งแรกของ "La Sandunga" ในปี พ.ศ. 2542 ซึ่งประสบความสำเร็จในเชิงพาณิชย์และการรับที่สำคัญบวก แต่การเปิดตัวเชิงพาณิชย์ในวงการเพลง สเปน ใน พ.ศ. 2543 ด้วยอัลบั้ม "ต้นไม้ ชีวิต" และความสำเร็จระดับนานาชาติมาแตกหักใน พ.ศ. 2544 ใน "สาย" มีโอกาสในการชนะ รางวัลแกรมมี่ และผู้ชนะสองเวลาของ ละตินแกรมมี่
ลีลาเป็นลูกสาวของนักร้องคาบาเร่ต์ อานา และอัลเลน ดาวน์ ศาสตราจารย์ของโรงภาพยนตร์อเมริกันของมินนิโซตา เขาอาศัยอยู่ใน โออาซากา เม็กซิโกรวมทั้งในรัฐแคลิฟอร์เนียประเทศสหรัฐอเมริกาเป็นวัยรุ่นและเป็นผู้ใหญ่ใน รัฐมินนิโซตา เขาได้รับปริญญาในมานุษยวิทยาที่มหาวิทยาลัยมินนิโซตา ต่อมาทรงกลับไปยังเม็กซิโกซึ่งเขาจะเริ่มร้องเพลงในคลับของ โออาซากา และใน ฟิลาเดลเฟีย ด้วยการสนับสนุนของ เปาโล โคเฮนลีลา ดาวส์ มีเงินเดิมพันเล็ก ๆ ในภาพยนตร์เช่น "Fados", "ฟรีด้า" และ "จนถึงหยดสุดท้ายหลังหัวใจเป็น"; สารคดี ใน เพลงเม็กซิกัน ที่เกี่ยวข้องกับเลขยกกำลังที่แตกต่างกันของประเภท ปัจจุบัน ดาวส์ จะทำงานเกี่ยวกับองค์ประกอบและการเตรียมการสำหรับการดนตรี "น้ำเช่นช็อคโกแลตสำหรับ", ตามหนังสือของ Laura Esquivel ซึ่งจะฉายรอบปฐมทัศน์ที่โรงละครสาธารณะ นิวยอร์ก และ บรอดเวย์ ในช่วงปลายปี พ.ศ. 2554 หรือต้นปี พ.ศ. 2555 และจะเข้าร่วมในการถ่ายทำภาพยนตร์ของ ภาพยนตร์ อเมริกัน "Mariachi Gringo" ที่กำกับโดย Tom Gustafson ที่เธอทำงานร่วมนักแสดงหญิงเม็กซิกัน อะเดรีย บาร์ฮ, รูอิซเท เรซา และ นักแสดง แคนาดา ชอว์น แอชมอร์ ภาพยนตร์เรื่องนี้คาดว่าจะเปิดตัวในต้น พ.ศ. 2555
เดวิด รอบินสัน
เดวิด มัวรีส รอบินสัน(David Maurice Robinson)เกิดวันที่ 6 สิงหาคม ค.ศ 1965 เป็นนักกีฬาบาสเก็ตบอลที่รีไทร์แล้ว เล่นตำแหน่ง เซนเตอร์ (Center)ให้กับทีม ซานอันโตนิโอ สเปอร์ส(San Antonio Spurs) ตลอดชีวิตกาลเป็นนักกีฬา ซึ่งก่อนที่เขาจะเข้ามาเล่นในลีก เอ็นบีเอ เขาได้เข้ารับราชการทหารในสังกัด ทหารเรือ จึงเป็นที่มาของฉายาในขณะเล่นว่า "The Admiral" หรือ "พลเรือเอก"นั้นเอง เขาและเพื่อนร่วมทีมในตำแหน่งพาวเวอร์ ฟอร์เวิด ทิม ดังแคน(Tim Duncan)ถูกเรียกว่า "หอคอยคู่" ประจำทีม ชื่อของเขาได้รับเลือกให้เข้าไปอยู่ในหอเกียรติยศ ร่วมกับ ไมเคิล จอร์แดน (Micheal Jordan)แห่ง ชิคาโก้ บูลส์ (Chicago Bulls), จอห์น สต็อกตัน (John Stockton)แห่ง ยูท่าห์ แจ๊ส(Utah Jazz)ในวันที่ 1 กันยายน 2009 เขาถูกพูดถึงในฐานะที่เป็นผู้เล่นในตำแหน่ง เซนเตอร์ ที่ยอดเยี่ยมตลอดกาล ของ ลีก Nba
เดวิด มัวรีส รอบินสัน เกิดวันที่ 6 สิงหาคม ค.ศ. 1965 ในฟลอริดา เป็นบุตรคนที่สองของครอบครัว ซึ่งพ่อของเค้าได้รับราชการทหารในกองทัพเรือ ทำให้ต้องถูกย้ายที่บ่อย หลังจากพ่อของเขาเกษียณออกจากราชการ ครอบครัวของเขาก็ได้ลงหลักปักฐานที่ วู้ด บริดจ์ รัฐ เวอร์จิเนีย(Woodbridge Verginia)ซึ่งเป็นที่ๆรอบินสันได้แสดงศักยภาพทั้งการเรียน และการกีฬาทุกอย่างยกเว้นบาสเก็ตบอล ในขณะที่อยู่มัธยมต้น เขามีส่วนสูงถึง 5ฟุต9นิ้ว เขาได้ลองเล่นบาสเก็ตบอลดูแต่สุดท้ายก็หยุดเล่น แต่เมื่อเขาได้เข้าเรียนมํธยมปลาย เขาสูงถึง 6ฟุต7นิ้ว โดยโค้ชได้จับเขาซึ่งตัวสูงเข้ามาอยู่ในทีมแต่ก็ยังไม่ได้เล่นบาสเก็ตบอลอย่างจริงจังเนื่องจากขาดการแข่งขันเพราะพื้นที่เขตที่เขาอยู่เป็นพื้นที่นอกเมืองวอชิงตัน ซึ่งรอบินสันได้รับรางวัลชมเชยเล็กๆน้อยๆจากภายในพื้นที่ชุมชนและเขตที่เขาอาศัยอยู่เท่านั้น ซึ่งเขาก็ไม่ได้รับความสนใจจากโค้ชบาสเก็ตบอลในมหาวิทยาลัยดังๆเท่าไหร่นัก รอบินสันสอบวัดระดับเข้ามหาวิทยาลัยได้คะแนนสูงถึง 1320 เขาจึงเลือกที่จะเข้า โรงเรียนนายเรือของกองทัพเรือสหรัฐ (U.S. Naval Academy)
พร็อกซิมาคนครึ่งม้า
พร็อกซิมาคนครึ่งม้า () คือดาวแคระแดงในกลุ่มดาวคนครึ่งม้าที่อยู่ห่างจากระบบสุริยะของเราในระยะประมาณ 4.2 ปีแสง ค้นพบโดยโรเบิร์ต อินเนส ผู้อำนวยการหอดูดาวยูเนียนในแอฟริกาใต้เมื่อปี พ.ศ. 2458 ได้ชื่อว่าเป็นดาวฤกษ์ดวงที่อยู่ใกล้ระบบสุริยะมากที่สุดเท่าที่รู้จักกันในปัจจุบัน พร็อกซิมาคนครึ่งม้าอยู่ห่างจากระบบดาวคู่แอลฟาคนครึ่งม้า ซึ่งสว่างกว่าและเป็นดาวที่อยู่ห่างจากโลกเป็นอันดับ 2 และ 3 ประมาณ 0.237 ± 0.011 ปีแสง มีความเป็นไปได้ที่พร็อกซิมาคนครึ่งม้าจะเป็นส่วนหนึ่งในระบบดาวสามดวงร่วมกับแอลฟาคนครึ่งม้า เอ และแอลฟาคนครึ่งม้า บี
พร็อกซิมา () แปลว่าใกล้ที่สุด ซึ่งสอดคล้องกับระยะห่างระหว่างดาวดวงนี้กับเรา
การตั้งชื่อดาวแปรแสง
การตั้งชื่อดาวแปรแสง () เป็นเกณฑ์การตั้งชื่อดาวแปรแสง ซึ่ง ณ ตอนนี้ เกณฑ์การตั้งชื่อมีดังนี้:
ตัวอย่างเช่น:
หมายเหตุ: การใช้ตัวอักษรแรกที่เป็นอักษรที่ไกลออกไปมากกว่าตัวที่สอง ซึ่งพูดได้ว่าดาวไม่สามารถมีชื่อว่า บีเอ, แซดดี, ดีบี ฯลฯ
ในช่วงกลางพุทธศตวรรษที่ 25 นักดาราศาสตร์ได้ค้นพบดาวแปรแสงเพียงไม่กี่ดวง จึงดูมีเหตุผลที่จะใช้อักษรโรมัน โดยการเริ่มจากตัวอาร์เพื่อไม่ให้สับสนกับการตั้งชื่อดาวตามสเปกตรัมดาวฤกษ์ (ณ ตอนนี้ถูกใช้ไม่บ่อยนัก) หรือการตั้งชื่อดาวแบบเบเยอร์โดยใช้อักษรละติน เกณฑ์การตั้งชื่อนี้ถูกพัฒนาโดยเฟดริช วี. อาร์จแลนเดอร์ เชื่อกันว่าอาร์จแลนเดอร์เลือกใช้อักษรอาร์เพราะคำว่า"รูจ" () ในภาษาฝรั่งเศส และ"รอต" () ในภาษาเยอรมันล้วนหมายถึงสีแดง แต่ว่าคำพูดของอาร์จแลนเดอร์พิสูจน์ให้เห็นว่าความคิดนี้ผิด
ในปี พ.ศ. 2379 ขนาดตัวเอสยังถูกในกลุ่มดาวงูเท่านั้น แต่หลังจากนั้นก็มีการค้นพบดาวแปรแสงมากมานมหาศาล จนในที่สุด อักษรโรมันก็หมด จึงมีการใช้ตัวเลขแทน
รุ่นคนสร้างชาติ
รุ่นคนสร้างชาติ เป็นสตูดิโออัลบั้มลำดับที่ 14 ของวงคาราบาว ออกวางจำหน่ายในปลายปี พ.ศ. 2537 ในรูปแบบซีดีและเทปคาสเซ็ท โดยเป็นอัลบั้มชุดแรกที่ออกในนามบริษัท "วอร์นเนอร์ มิวสิก ไทยแลนด์"
หลังวง คาราบาว ออกอัลบั้มช้างไห้ ทางต้นสังกัด ดี-เดย์ เอ็นเทอร์เทนเมนท์ ได้เปลี่ยนชื่อเป็น วอร์นเนอร์ มิวสิก ไทยแลนด์ ขณะเดียวกัน แอ๊ด คาราบาว ได้ลาบวชอยู่ระยะหนึ่ง จึงกลับมาทำอัลบั้มเดี่ยวชุด "รอยคำรณ" และเริ่มทำอัลบั้มในนามวงเป็นลำดับที่ 14 โดยเป็นอัลบั้มชุดหนึ่งที่แอ๊ดปรากฏตัวร้องเพลงด้วยทรงผมที่ถูกโกนศีรษะจากการบวช
อัลบั้มชุดนี้มีบทเพลงที่ได้รับความนิยมอย่างมากคือเพลง "หลวงพ่อคูณ" ซึ่งได้ พยัพ คำพันธุ์ เซียนพระมือหนึ่งของไทย มาร่วมแต่งเพลง 
นอกจากนี้ ยังมีเพลงที่แต่งขึ้นเพื่อสดุดีบุคคลสำคัญอีกสองท่าน ได้แก่ "20 ปี คาราวาน" โดยนำทำนองเพลง เซิ้งอีสาน ของวงดนตรีเพื่อชีวิต คาราวาน มาดัดแปลง เนื้อร้องกล่าวถึงประวัติการเดินทางของวงคาราวาน และเพลง "จ่าง แซ่ตั้ง" เพื่อรำลึกถึงศิลปิน นักเขียนบทกวีรูปธรรม และจิตรกรภาพวาดนามธรรมคนแรกของไทย โดยแอ๊ดรับหน้าที่ร้องนำเกือบทั้งหมด
จุดเด่นของอัลบั้ม คือ การบันทึกเสียงแบบแสดงสดทุกชิ้น โดยมีช่วงที่บรรเลงดนตรีแบบนอนสต็อป ได้แก่เพลง "ตาดี" และ "20 ปี คาราวาน"
ชื่ออัลบั้ม รุ่นคนสร้างชาติ บ้างเรียกชื่อเป็น ""คนสร้างชาติ"" สังเกตจากขนาดและฟอนต์ของตัวพิมพ์หนังสือบนปกเทป
ฮอ นำฮง
ฮอ นำฮง ( "โห ณำหุง"; เกิด 15 พฤศจิกายน ค.ศ. 1935 ) เป็นรองนายกรัฐมนตรีกัมพูชา รัฐมนตรีว่าการกระทรวงต่างประเทศกัมพูชา และกรรมการบริหารพรรคประชาชนกัมพูชา พรรครัฐบาลของกัมพูชาในปัจจุบัน ฮอ นำฮงดำรงตำแหน่งรัฐมนตรีต่างประเทศกัมพูชาอย่างยาวนานตั้งแต่ ค.ศ. 1990 ถึง 1993 และตั้งแต่ ค.ศ. 1998 จนถึงปัจจุบัน
ฮอ นำฮงเกิดที่พนมเปญ จบการศึกษาด้านการทูต และไปศึกษาต่อด้านกฎหมาย ที่ปารีส ประเทศฝรั่งเศส เริ่มรับราชการที่สถานเอกอัครราชทูตกัมพูชาประจำปารีสระหว่างปี ค.ศ. 1967 ถึง 1973 จากนั้นได้ดำรงตำแหน่งทูตกัมพูชาประจำกรุงฮาวานา ประเทศคิวบา ระหว่างปี ค.ศ. 1973 ถึง 1975
ในช่วงที่เขมรแดงปกครองกัมพูชาระหว่างปี ค.ศ. 1973 ถึง 1975 เขาถูกคุมขังอยู่ที่เรือนจำเบือง ตระเบก (Boeung Tra Bek) ในพนมเปญ หลังการพ่ายแพ้ของเขมรแดงในปี 1980 ต่อเฮง สัมรินและกองทัพเวียดนาม ฮอ นำฮงได้เข้าร่วมรัฐบาลคอมมิวนิสต์ของนายกรัฐมนตรีแปน สุวัน ในตำแหน่งรัฐมนตรีช่วยว่าการกระทรวงต่างประเทศ และไปดำรงตำแหน่งทูตกัมพูชาประจำกรุงมอสโก สหภาพโซเวียต ระหว่างปี 1982 ถึง 1989 และรัฐมนตรีว่าการกระทรวงต่างประเทศในปี 1991 ในรัฐบาลของฮุน เซน จากนั้นได้ไปดูแลด้านการต่างประเทศ ในฐานะทูตกัมพูชาประจำกรุงปารีส ตั้งแต่ปี ค.ศ. 1993
ตั้งแต่ปี ค.ศ. 1998 ฮอ นำฮงเดินทางกลับมารับตำแหน่งรัฐมนตรีว่าการกระทรวงต่างประเทศ จนถึงปัจจุบัน โดยได้รับแต่งตั้งให้ดำรงตำแหน่งรองนายกรัฐมนตรีด้วย ตั้งแต่ปี ค.ศ. 2004
ไบรอัน โคเวน
ไบรอัน โคเวน () (เกิด 10 มกราคม พ.ศ. 2503) เป็นอดีตนายกรัฐมนตรีแห่งสาธารณรัฐไอร์แลนด์ ได้รับตำแหน่งตั้งแต่ 7 พฤษภาคม พ.ศ. 2551 จนถึง 9 มีนาคม พ.ศ. 2554 นอกจากนี้เขายังเป็นรัฐมนตรีกระทรวงต่างประเทศของไอร์แลนด์หลังจากรัฐมนตรีคนก่อนลาออก
เมื่อวันที่ 22 มกราคม พ.ศ. 2554 โคเวนประกาศลาออกจากตำแหน่งหัวหน้าพรรค ฟิอันนา เฟล ซึ่งเป็นพรรครัฐบาล แต่จะยังทำหน้าที่นายกรัฐมนตรีต่อไปจนกว่าการเลือกตั้งทั่วไปครั้งใหม่จะเริ่มต้นในวันที่ 11 มีนาคม พ.ศ. 2554 ซึ่งถือเป็นครั้งแรกในประวัติศาสตร์การเมืองของไอร์แลนด์ที่นายกรัฐมนตรีไม่ได้ครองตำแหน่งผู้นำพรรครัฐบาล โดยการตัดสินใจของเขามีขึ้นภายหลังเผชิญวิกฤตการเมืองและความขัดแย้งในพรรคร่วมรัฐบาลมานานนับสัปดาห์ ขณะที่เขารอดพ้นการลงมติรับรองภาวะผู้นำแต่จำต้องลาออกจากตำแหน่งหัวหน้าพรรค หลังถูกกดดันเนื่องจากความล้มเหลวในการปรับคณะรัฐมนตรี
คาเบียร์ เอร์นันเดซ
คาเบียร์ เอร์นันเดซ () อาจหมายถึง
แกรี มัวร์
โรเบิร์ต วิลเลียม แกรี มัวร์ (4 เมษายน ค.ศ. 1952 - 6 กุมภาพันธ์ ค.ศ. 2011) เป็นนักกีตาร์ นักร้อง นักแต่งเพลงแนวบลูส์ร็อกจากเบลฟาสต์ ไอร์แลนด์เหนือ มีชื่อเสียงเป็นที่รู้จักในชื่อ "แกรี มัวร์"
มัวร์เริ่มอาชีพการแสดงดนตรีตั้งแต่ช่วงปลายทศวรรษ 1960 เมื่ออายุเพียง 17 ปี เคยแสดงดนตรีร่วมกับนักดนตรีในระดับตำนานเช่น บี. บี. คิง, อัลเบิร์ต คิง, จอร์จ แฮร์ริสัน มาร์ก นอฟเลอร์ เดวิด กิลมอร์ เขามีผลงานทดลองในแนวทางต่างๆ มากมาย ทั้งดนตรีร็อก แจ๊ส บลูส์ คันทรี อิเล็กทรอนิกส์ ฮาร์ดร็อก และเฮฟวีเมทัล
ผลงานที่มีชื่อเสียงที่สุดของเขา คืออัลบัมและซิงเกิล "Still Got the Blues" ในปี 1990 ผลงานชิ้นนี้ถูกกล่าวหาว่าลอกเลียนท่อนโซโลกีตาร์มาจากผลงานเพลงในปี 1974 ชื่อ "Nordrach" ของวงดนตรีเยอรมันชื่อ Jud's Gallery มัวร์ปฏิเสธข้อกล่าวหานี้ว่าเขาไม่รู้จักเพลงดังกล่าว ศาลเยอรมันมีคำตัดสินเมื่อปี 2008 ว่ามัวร์อาจไม่ได้จงใจ แต่เนื่องจากทำนองเพลงทั้งสองใกล้เคียงกันมากจึงถือเป็นการละเมิดลิขสิทธิ์ และมัวร์ต้องจ่ายค่าเสียหายให้กับเจอร์เกน วินเทอร์ หัวหน้าวง Jud's Gallery เป็นจำนวนเงินที่ไม่ได้ระบุ
แกรี มัวร์เสียชีวิตอย่างกะทันหันด้วยวัยเพียง 58 ปี ขณะเดินทางไปพักผ่อนในประเทศสเปนกับแฟนสาว สันนิษฐานว่าเนื่องจากอาการหัวใจล้มเหลว
วี 838 ยูนิคอร์น
วี 838 ยูนิคอร์น () เป็นดาวแปรแสงสีแดงในบริเวณกลุ่มดาวยูนิคอร์น อยู่ห่างจากดวงอาทิตย์ของเราประมาณ 20,000 ปีแสง ดาวนี้เกิดการระเบิดครั้งใหญ่ในช่วงต้นปี พ.ศ. 2545 ซึ่งเมื่อแรกเชื่อว่าเป็นการระเบิดแบบโนวาปกติ แต่ไม่นานนักดาราศาสตร์ก็พบว่าเป็นปรากฏการณ์ที่แตกต่างออกไปโดยสิ้นเชิง สาเหตุของการระเบิดครั้งนั้นยังไม่เป็นที่แน่ชัด แต่มีหลายทฤษฎีออกมาพยายามชี้แจง รวมถึงทฤษฎีหนึ่งคือการระเบิดที่เป็นส่วนหนึ่งของกระบวนการหลังจากดาวฤกษ์สิ้นอายุขัยและเกิดรวมเข้ากับดาวคู่หรือดาวเคราะห์อื่น
สมเด็จอัครมหาธรรมโพธิศาล เจีย ซีม
จอมพล สมเด็จอัครมหาธรรมโพธิศาล เจีย ซีม ( "สมฺเตจ​อคฺคมหาธมฺมโพธิสาล ชา สีม"; 15 พฤศจิกายน ค.ศ. 1932 — 8 มิถุนายน ค.ศ. 2015) อดีตประธานสภาแห่งชาติกัมพูชา ระหว่างปี ค.ศ. 1981 ถึง 1998 อดีตประธานพฤฒสภาแห่งกัมพูชามาตั้งแต่ปี ค.ศ. 1999 และยังปฏิบัติหน้าที่ประมุขแห่งรัฐกัมพูชาในหลายโอกาส ทั้งก่อนการสถาปนาราชอาณาจักรกัมพูชาในราชาธิปไตยภายใต้รัฐธรรมนูญ ในปี ค.ศ. 1993 (ประธานสภาแห่งรัฐกัมพูชา) และในรัชกาลพระบาทสมเด็จพระนโรดม สีหนุ และพระบาทสมเด็จพระบรมนาถนโรดม สีหมุนี
สมเด็จอัครมหาพญาจักรี เจีย ซีม เป็นชาวกัมพูชาเชื้อสายจีน มีบรรพบุรุษอพยพมาจากเมืองแต้จิ๋ว (เฉาโจว) มณฑลกวางตุ้ง เกิดที่จังหวัดสวายเรียง ได้รับพระราชทานบรรดาศักดิ์ขุนนางชั้น "สมเด็จ" จากพระบาทสมเด็จพระนโรดม สีหนุ ในปี ค.ศ. 1993 พร้อมกับเฮง สัมริน และได้รับพระราชทานเลื่อนยศเป็นจอมพลแห่งกองทัพกัมพูชาจากพระบาทสมเด็จพระบรมนาถนโรดม สีหมุนี พร้อมกันกับฮุน เซนและเฮง สัมริน เมื่อปี ค.ศ. 2009
สมเด็จอัครมหาธรรมโพธิศาล เจีย ซีม ดำรงตำแหน่งหัวหน้าพรรคประชาชนกัมพูชาคนที่สอง สืบต่อจากสมเด็จอัครมหาพญาจักรี เฮง สัมริน มาตั้งแต่ปี ค.ศ. 1991 จนถึงแก่อสัญกรรม